Pajenn:Almanak Breiz Izel (1872).djvu/27 - Wikimammenn\nPajenn:Almanak Breiz Izel (1872).djvu/27\ndigant ann Impalaër, pe digant ar prefet ez oa goulenn aliou ewit dibab an dud pere ho defoa karg d’ho c‘helenni ewidomp, ha da ober d’hê anavezout hon c‘hoant. Petra a larfac’h euz tud pere ewit gwelet ha gwirion a ve kontou (les comptes) ur marc’hadour a lârfe da heman lakaad ann dud a garfe da welet kement-se ? Ha setu koulzgoude ar pez oc’h eûz grêt peurvia epad ugent vloaz. Ann Impalaër a dlee kont d’ar vro, pehini hen defoa laket en he fenn, euz kement a ree holl, hag ez oac’h sot a-walch ewit dibab da welet ar c’hontou-se, en kambr ann deputeed, nann ar re hon bije c’hoant da dibab, met ar re a blije d’ann Impalaër. Penoz beza souezet neuze ma ’z eo troët fall pep-tra, ha penoz iwe na vefemp-ni ket holl wit un neubeud bennag en kement-se, pa eo gwir mar hon bije dibabet deputeed mad, na vije ket marwet kement a dud, hag hon arc’hant a vije chomet ganimp ? Oberou-mad ur gouarnamant mad, kelennet gant deputeed onest, hep dale ho anavefomp, mar hon eûz c’hoant, hag holl hon eûz c’hoant da se, mechanz.\nHa piou hen defoa c’hoantaët ober ar brezel d’ar Mexique ? — Ar Franz, marteze ? — Nann, met mignoned d’ann Impalaër, pere a wele gounid eno kalz a arc’hant. Ac’hanta ! ar brezel maleüruz-se a oe kavet mad gant hon deputeed epad pewar bloaz : ho moueziou e kambr ann deputeed a lâre a kavent mad ar pez a gavent fall, en gwirione, evel an holl : mar lârent dre ho moueziou penoz e kavent mad ar brezel-se, ez oa hep-ken abalamour ma oa ann Impalaër hen\nAdtapet diwar « https://br.wikisource.org/w/index.php?title=Pajenn:Almanak_Breiz_Izel_(1872).djvu/27&oldid=118963 »


Strollad Broadel Saoz (1997-2002) ha Strollad an Demokrated Saoz (abaoe 2002) - Wikipedia\nStrollad Broadel Saoz (1997-2002) ha Strollad an Demokrated Saoz (abaoe 2002)\nE 1997 e voe savet gant Robin Tilbrook ar Strollad Broadel Saoz, oc'h adkemer anv ur Strollad Broadel Saoz kent, dezhañ da bal reiñ da Vro-Saoz da vihanañ gwirioù kevatal da re Skos, a-drugarez d'un Dael emren pergen, ha marteze zoken dizalc'hidigezh leun Bro-Saoz.\nE Gwengolo 2002 e kemeras an anv Strollad an Demokrated Saoz, goude bezañ kendeuzet gant strolladoù bihan all. E Here 2004 e kendeuzas gant Strollad Adreizhañ ar Rouantezh-Unanet, a oa un disrann eus UKIP. E C'hwevrer 2007 e kendeuzas er wezh-mañ gant Strollad Bro-Saoz Nevez\nDaoust d'ar Strollad na vezañ enebet ouzh dizalc'hidigezh Broioù keltiek ar Rouantelezh-Unanet ez sav diaesterioù gant :\nAr vroadelouriezh kembreat, pa embann an Demokrated Saoz ez eo Sir Fynwy ul lodenn eus Bro-Saoz. Evel-se e voe kinniget ur roll a-berzh ar strollad da geñver an dilennadeg da vodadenn Kembre e 2007.\nAr vroadelouriezh kerneveurat, pa embann an Demokrated Saoz ez eo Kernev-Veur ul lodenn eus Bro-Saoz. Evel-se e kinnigas ar strollad un emstriver da zilennadeg da Guzul Kernev-Veur d'ar Yaou 4 Mezheven 2009 e Pastell Dilennel Tewynn Pleustri-Pentire, Keith Robert Riley, a bakas 8 % ar mouezhioù.\nDa geñver Dilennadeg da Zael Unaniezh Europa 2009 e kinnigoù rolloù e 9 fastell dilennel Bro-Saoz. Paket eo bet gant an Demokrated Saoz:\nYorkshire hag an Humber : 2,6 %\nGwalarn : 2,4 %\nReter Midlands : 2,3 %\nKornôg Midlands : 2,3 %\nBiz : 2,2 %\nGevred : 2,2 %\nReter : 2 %\nMervent : 1,6 %\nLondrez : 1,4 %\nD'an hevelep deiz, d'ar Yaou 4 a viz Even 2009, e voe dilennet Peter Davies, ezel eus ar Strollad, da vaer nevez Doncaster (Su Yorkshire) gant 22,6 % ar mouezhioù.\nLoad kefridiel Strollad an Demokrated Saoz\nAdtapet diwar « https://br.wikipedia.org/w/index.php?title=Strollad_Broadel_Saoz_(1997-2002)_ha_Strollad_an_Demokrated_Saoz_(abaoe_2002)&oldid=1475440 »\nStrolladoù politikel Bro-Saoz\nKemmoù diwezhañ degaset d'ar bajenn-mañ d'an 4 Ebr 2013, da 20:20.


Sant Yann Diarc'hen (pe sant Yann Divoutoù pe ar Santig Du) a oa ur manac'h frañsezad bet ganet e-tro 1279 e Sant-Nouga (Bro-Leon, Penn-ar-Bed) ha marvet e Kemper (Kerne, Penn-ar-Bed) e 1349.\nBiskoazh evit gwir n'eo bet lakaet da sant gant an Iliz katolik, pa n'eus bet den o c'houlenn ma vije, met chomet eo e vrud e koun Kemperiz.\nDre ma oa paour e dud ha dre ma oa chomet emzivad ez-yaouank e teskas bezañ mañsoner ha kalvez e ti un eontr pe ur c'henderv dezhañ. Goude e labour e plije dezhañ sevel kroazioù er c'hroashentoù ha pontoùigoù war ar gwazhioù ivez.\nEvit mont da veleg ez eas d'ober e studi da gloerdi Roazhon hag e 1303 e voe beleget. Anvet e voe da berson Sant-Gregor en norzh da Roazhon. Eno e vevas gant nebeut a dra pa glaske reiñ hogos e holl beadra d'ar beorien. Goude 13 vloaz e kavas dezhañ e oa re zous e vuhez e Sant-Gregor hag e c'houlennas bezañ kaset da unan eus kouentoù nevez ar Frañsezidi. E-pad 33 bloaz e chomas e kouent ar Gordennerien (lesanv ar Frañsezidi) e Kemper. Yuniñ a rae alies ha ne grede ket gwiskañ botoù, ken e voe lesanvet an Divoutoù pe an Diarc'hen e brezhoneg, discalceatus e latin.\nE servij ar beorien e veze ha skoazellañ an dud a reas pa voe sezizet Kemper gant lu Charlez Bleaz e 1344 ha 1345. Pa zeuas an naonegezh vras e 1346 e reas war-dro dastum an aluzenoù e Kerne a-bezh.\nE diwezh ar bloaz 1349 e varvas gant ar vosenn dre m'en doa klasket pareañ an dud ha graet war-dro sebeliañ ar re varv. Beziet e voe e kouent ar Gordennerien hag ul lec'h pirc'hirinañ e oa a-raok ma voe serret da vare an Dispac'h gall.\nLesanvet eo bet Santig Du ha chomet eo bev e azeulerezh. En iliz-veur Kemper, tost d'ur releg dezhañ, e vez lakaet bara war ur plankenn gant lod tud da vezañ roet d'an dud paour. Un delwenn hag ur werenn-livet nevez zo ivez.\nUr Straed Santig Du zo e Kemper.\nD'ar 15 a viz Kerzu e vez lidet Santig Du hervez an deiziadurioù brezhon.\nAdtapet diwar « https://br.wikipedia.org/w/index.php?title=Yann_Diarc%27hen&oldid=1913915 »\nKemm diwezhañ d'an 26 Her 2021 da 09:43\nKemmoù diwezhañ degaset d'ar bajenn-mañ d'an 26 Her 2021, da 09:43.


mell-droad gouezelek | Korn an dudi\nPosts Tagged ‘mell-droad gouezelek’\nPosted: 11 Ebrel 2013 in Sport\nTikedennoù:gouren, Kerne FG, Lokorn, mell-droad gouezelek\nAozañ ‘raio ar C’herne FG un tournamant e Lokorn d’ar sadorn 13 a viz Ebrel. Kontañ ‘raio hemañ ‘vit kampionad Breizh ar vell-droad gouezelek.\nAterset on bet dec’h gant Brieg eus Radio Kerne war ar sujed-mañ (trugarez vras dezhañ !) ha skignet eo bet an traoù bremaik war ar gwagennoù. Setu m’ho peus c’hoant d’am selaou displegañ an traoù, kit dre amañ (‘vit gellet pellgargañ fichennaoueg an atersadenn e stumm MP3).\nSkipailh Kemper, gant e eil bloavezh, a zo enni un nebeut gourenerien eus skolioù Kemper, Mein Zao ha Kemperle (me^^).\nDivizet hon eus neuze ober eus an devezh-mañ (ma vo niverus an arvesterien emichañs, c’hwi da skouer, neketa ? 😉 ) ur gouel, hag hini ar Gouren ivez.\nAn daou sport kelt-mañ (ar sport kentañ eo ar vell-droad gouezelek e Bro-Iwerzhon, dirak ar rugby zoken !), o deus muioc’h a berzhioù boutin evit ma c’haller raksoñjal : an aergelc’h, laouenek ha dichafoul, hag an doujañs ouzh an eneber, da skouer.\nPennaenn an devezh a vo an eskemm. Roet ‘vo an tu d’ar re o deus c’hoant dizoloiñ ar Gouren hag ar vell-droad gouezelek d’en ober. Ar c’hourenerien hag ar gourenerezed a c’hello ivez c’hoari mell-droad gouezelek (kemmesk eo ar sport, e Breizh da nebeutañ !) hag ur c’hrogadig a vo aozet etrezomp ma ‘z omp niverus a-walc’h. Abadennoù diskouez Gouren a vo ivez ‘pad an abardevezh (war ballenn, ha dindan ur barnom kenkaz ma vije glav). Evel-henn e vo tostaet en un doare pleustrek ar sportoù kenderv-mañ.\nC’hwec’h krogad 2x15mn a yelo d’ober an tournamant mell-droad gouezhelek ofisiel, a grogo da 1e g.m., gant skipailhoù Kerne, Roazhon, Lifre ha Brest.\nAr c’hourenerien pe gourenerezed a fellfe dezho c’hoari mell-droad gouezelek (‘maez an tournamant evel-just) a zo pedet adalek 10e45. Ar vugale a vo degemeret mat ivez.\nDegas dilhad ha botoù sport (ur re vasket, pe botoù gant krapoù m’ho peus).\nUr banerad boued a c’halloc’h prenañ war al lec’h, enni bara pok-ha-pok, chips, un aval, ur varrennad-edaj hag ur banne (5€).\nBoued (bara pok-ha-pok, krampouz…) hag evaj a vo tu da gaout war al lec’h.\nTrugarez d’hor c’helaouiñ m’emaoc’h en soñj dont ha/pe kemer paneradoù boued, deomp da aozañ mat an traoù.\nMa n’ho peus ket c’hoant c’hoari met arvestiñ ouzh ar c’hrogadoù hepken ez oc’h degemeret mat ivez evel-just.\nLec’h : tachenn sport Lokorn (n’eus nemet unan, e-tal d’an archerdi mui pe vui).\nMont e darempred : hoel8[at]hotmail.com\nPajenn Facebook an darvoud : https://www.facebook.com/events/132539770269436\nLec’hienn ar C’herne FG : http://kerne-football-gaelique.com/\nTitouroù a-zivout Skol Gouren Kemper\nAn Oriant – Brest mell-droad gouezelek ha mell-droad (16/03/2013)\nPosted: 18 Meurzh 2013 in Sport\nTikedennoù:An Oriant, Brest, Lig 1, mell-droad, mell-droad gouezelek, Moustoer\nDisadorn, da geñver nozvezh ar St-Padrig hag ar c’hrogad Lig 1 An Oriant – Brest ez eus bet roet an dro da skipailhoù mell-droad gouezelek An Oriant ha Brest c’hoari ur c’hrogadig dispakañ er Voustoer, a-raok match ar c’hoarierien a-vicher.\nEvel ma ne ouzoc’h ket sur-walc’h, e c’hoarian mell-droad gouezelek e skipailh Kerne (Kemper-Lokorn) dibaoe ar bloaz-mañ met un nebeut Kemperiz, me en o zouez neuze, ‘zo bet pedet gant Brest (trugarez vras dezho !) a-benn klokaat o skipailh.\nUr blijadur bugel ‘vidon c’hoari en ur stad bras (met kazi goullo siwazh, re abred ma oamp bet programet) ha dizoloiñ eus a dost-tre geotenn sintetek brudet ar Voustoer (ar stad kentañ e Frañs gant seurt leton ma ne fazian ket). Un nebeut c’hoarierien a zo bet o arvestiñ ouzhomp ur mare, ha ni da c’hoari dirak daoulagad Audard pe c’hoazh Giuly !\nNe oa Brestad ebet laouen da vont gward ha damc’hloazet on er mare-mañ setu e oan laouen da vont er palioù (kreiz an dachenn vezan boas). Evit un taol-esae n’eo ket bet re fall. Ne ‘m eus kemeret nemet daou bal ha ne c’hallen ket ober kalz tra ouzhpenn.\nBuan ha buan, reolennoù pennañ ar vell-droad gouezelek, evit ar re a vije dedennet (tremenit ar rannbennad-mañ mod all).\nWar un dachenn foot (pe dost), 11 c’hoarier e pep skipailh (15 e Bro-Iwerzhon).\n‘Vit ur c’hrogad gwir ‘vez graet div hanterenn 35mn sañset, met alies e reer tournamantoù, gant meur a grogad berroc’h neuze (2×10 pe 2×15).\nAr vell a c’hell bezañ c’hoariet gant an troad koulz ha gant an daouarn.\nM’emañ ar vell war al leur, n’haller ket kemer anezhi gant an daouarn. Dav eo ober ur “pick up” da lâret eo lakaat anezhi da zibradañ gant an troad, a-raok kenderc’hel gant an daouarn.\nAr pasoù a vez graet gant an troad, pe gant an dorn o skeiñ er vell ha n’eo ket o vannañ anezhi.\nDifennet eo redek muioc’h ‘vit 4 eilenn gant ar vell. D’ar mare-se eo dav ober ur pas, pe un dribl gant an dorn (‘giz er vell-dorn pe er vell-baner), pe c’hoazh ur solo (touchañ anezhi gant an troad) ur wech an amzer, hag a bep eil.\nDav eo klask lakaat ur pal (3 foent) pe neuze tennañ dreist d’ar pal etre ar peulioù (1 poent).\nDifennet groñs eo an takloù hag ar plakoù. ‘Vit adtapatout ar vell e c’haller skeiñ warni gant an dorn p’emañ e daouarn egile, pe klask daspakañ pasoù ar skipailh all. Ar skoaz ouzh skoaz, zoken rust a-walc’h, a zo aotreet.\nMa ‘z oc’h dedennet, ha deoc’h da gaout ur vennozh d’eus pezh c’hall bezañ ar sport dianav-se, ar match a-bezh a zo bet filmet hag a zo roet da welet war Internet. Daou filmig a zo, unan dre lodenn (amañ-dindan).\nN’eo ket bet dreist ar match a-fed kalite c’hoari (kalz bolotennoù kollet ha fazioù dorn) met engouestl a zo bet gant peb a skipailh hag a-benn ar fin eo bet trec’h Brest 4-2 / 2-4 da lâret eo 14-10 (4 fal ha 2 « 1 poent » enep 2 bal ha 4 « 1 poent »).\n‘Vel ma ‘m eus bet tro da lâret d’ar Vrestiz a c’hoarie ganeomp, da nebeutañ e vo bet gounezet ur c’hrogad gant Brest an noz-mañ.\nYa, rak da heul e oa neuze ar match mell-droad Lig 1 etre an FC An Oriant ha Stad Brest.\nSur e oan e vije bet trec’h An Oriant met n’em bije ket kredet e vije bet dastummet ur roustad a seurt gant Brest memestra. Ur blijadur ‘vidon, skoazeller Gwengamp ma’z on, ha plijet gant ar c’hoari brav, ‘vel hini an Oriant (c’hoari bravañ Lig 1 sur ‘walc’h, gant St-Etienne marteze…) arvestiñ ouzh seurt krogad.\nPal kentañ goude 3 munutenn, eil goude 8 munutenn, graet ar jeu dija, ha 4-0 ‘vit ar Verluzed e fin ar gont. 5 pe 6 o dije gellet lakaat aes…\nDreist-holl, ouzhpenn ar skor, eo kentoc’h an doare a ra aon din evit dazont Brest. N’eus bet c’hoari ebet kinniget ganto, n’o deus ket bet an dro da reiñ aon da zifenn An Oriant. A boan m’en deus touchet Audard (gward An Oriant) ar vell : un duvell gounezet enep Licka ha melloù tapet war an tennoù a-gorn traken. N’eus bet netra mat ‘kostez Brest ar wech-mañ, un tamm c’hoant ober mat marteze, ha c’hoazh…\nNozvezh dreist ‘vit an tredeog, nebeut-tre a fazioù hag ur c’hartoñs melen hepken, e fin ar c’hrogad.\nPulluc’het eo bet ar Vrestiz propr ha naet, netra da lâret.\nMa kendalc’h paotred Brest gant seurt (nann)c’hoari ne welan ket re penaos c’hallfent chom er c’hentañ rummad, pe neuze vije gwashoc’h ar re all…\nKlevet ‘m eus tud o lâret o doa al live Lig 2 met n’on ket a-du tre. Skipailhoù Lig 2-zo a c’hoari kalz gwelloc’h, Gwengamp da skouer. ^^\nMa, penaos ‘vo graet gant Gwengamp ‘vit gounid enep Brest ‘benn bloaz ma tiskenn ar Vrestiz ?! Ni ra ur striv ‘vit pignat, grit unan ‘vit chom er c’hentañ rummad noñdedie !\nKentoc’h sioul eo ar Voustoer peurliesañ, keñver ar Roudourou pe Francis Le Blé da skouer, met gwir eo eo bet trouzus a-walc’h an arvesterien disadorn. N’eo ket bemdez ma vez friket an amezeg en un derby. N’eo ket bet displijus an troioù « ola » hag ar goaperezh ouzh ar Vrestiz e fin ar c’hrogad me lâr deoc’h !\nUn diverrañ video d’eus ar c’hrogad gant ar palioù a c’heller gwelet war lec’hienn Ar Skipailh, dre amañ.\nPlijus a nozvezh mell-droad eta !


XIIvet kantved - Wikipedia\n(Adkaset eus 12vet kantved)\n../.. | Xvet kantved | XIvet kantved | XIIvet kantved | XIIIvet kantved | XIVvet kantved | ../..\nBloavezhioù 1100 | Bloavezhioù 1110 | Bloavezhioù 1120 | Bloavezhioù 1130 | Bloavezhioù 1140\nBloavezhioù 1150 | Bloavezhioù 1160 | Bloavezhioù 1170 | Bloavezhioù 1180 | Bloavezhioù 1190\nGwelet ivez : Roll ar C'hantvedoù, Sifroù roman,\nAzginivelezh an XIIvet kantved\nD'ar 1añ Genver 1101 e krog an XIIvet kantved hag echuiñ a ra d'an 31 Kerzu 1200.\nKrennamzer Uhelañ a vez graet eus ar maread-mañ en Istor Europa.\n1.4 Oseania & Meurvor Habask\n3.1 Impalaeriezh buzantat\n3.2 Reter Nesañ\nSevenadurezh Thule (1100-1600) en Amerika arktek (balumetaerien) en em led war-du ar Reter eus Greunland betek reter Sibiria. Inuited a hiziv eo diskennidi ar sevenadur-se.\nBinvioù bamumeta dibar gant sontennoù erc'h ha stignoù enepriklañ. Doare bevañ annezadet, hemolc'h ar bronneged-mor, ar valum dreist-holl.\nDiskar an Impalaeriezh Toltek.\nKemer a ra Polonnaruwa lec'h Anuradhapura evel kêr-benn Sri Lanka.\nKrouiñ a ra ur Penn Manding eus klan Keita rouantelezh vuzulman Mali goude tabutoù etre ar c'hlanoù Taraore ha Konale. Staliañ a ra e gêr-benn e Dyeriba war an Niger e-tro dibenn ar c'hantved.\nen em staliañ a ra ar Vambaraed e trowardroioù Segou. Sujidi int gant o amezeien eus Mali da gentañ hag eus Songhaï da c'houde betek ar XVIIvet kantved.\nSevenadurezh Ife e Mervent Nigeria a-vremañ (XIIvet-XIVvet kantved); heverk eo dre he fennoù kizellet en arem hag e pri poazh a eztaol an onied (Renerien).\nWar aod Zandj (Tanzania), e tap Kiloa he c'hreñv war ar c'heodedoù arab pe pers all betek ar XIVvet kantved.\nE darempred emañ Arabed Sofala, sujidi dindan Kiloa, gant rouantelezh Makaranga (Monomotapa) e Zimbabwe. aour, ivor ha sklaved a brenont diganto.\nGenidik eus Arabia en em stailh meuriad ar Beni Saaded e Maroko e-tro an XIIvet kantved.\nOseania & Meurvor Habask[kemmañ | kemmañ ar vammenn]\nHenvezioù maori kinklet-kaer war lec'hiad Wairau Bar, e Norzh enezenn ar Su. Test int d'ur gevredigezh urzhasaet gant un treuzkas a rumm da rumm ("boutailhoù" dour graet gant klor vioù moa, troioù-gouzoug eskernigoù kizellet gant dent balumed, rinkined, keladurioù maen, higennoù ha treantoù askorn …).\nReizhiad bevenniñ ar parkeier ha fozioù evit mirout ar patatez dous kavet war enezenn an Norzh (e-tro 1100).\nMongolia : Egin ar Stadoù mongol kentañ adal an XIvet kantved, evel hini ar Vongoled Khamag e diazadoù an Onon hag ar c'hKerulen. Hervez an hengoun e vije bet Kaidou ar c'hentañ Penn meuriad mongol savet c'hoant ennañ sevel ur Stad c'halloudus en XIIvet kantved. Sujet e vo gantañ meur a veuriad amezek. E c'hourvab Kaboul, a vije bet an hini kentañ o tougen an titl a khan pe khagan, a vo ar c'hentañ o krediñ daeañ tierniezh Djürchet. Mevel d'ar Jined er penn-kentañ ez eas betek lez Beijing a-raok en em vrochañ ganti (1135).\nLoc'het kuit trema Azia Greiz ez eo an ergerzher spagnol Benoni Tudele ar c'hornôgad kentañ oc'h ober anv eus an Tibet « a gav bod en he c'hoadeier al loen a denner ar musk dioutañ ».\nKorea : E deroù ar c'hantved emañ en arvar stabilder Koryo. Familhoù tierned galloudek en em gann a-enep d'an tron evit besañ mestr war ar vro tra ma talc'h tierniezh mandchou ar Jined da waskañ eus an diavaez. Ersavioù liesseurt ha dizurzh a vez klasket kas da benn gant ar galloud disteraet.\nSina : Koll a ra an dierniezh Song an dorn war hanternoz ar vro.\nJapan : Gant Shogunelezh Kamakura e koll Impalaer Japan e c'halloud politikel.\nIndia : Distrujet eo Nalanda, kreizenn indian veur ar gelennadurezh voudaat.\nE deroù ar c'hantved e vez argaset an Durked gant roue ar Jorjianed David III a adlaka en he sav rouantelezh Jorjia.\n48 millions a dud a vev en Europa. Doareoù klouar an hin a zisoc'h war krouidigezh kêrioù nevez ha difraostadegoù. Kreskiñ a ra ar boblañs.\nMuioc'h-mui a vilinoù-dour zo. Kregiñ a reer da sevel milinoù-avel. En he barr emañ an difraostañ. Kartaoù frankiz kentañ e Bro-C'hall (Lorris er Gâtinais ha Beaumont en Argonne); frankizoù a zegasont d'ar gouerien. Reolenniñ a reont ar boazioù, resisaat a reont deverioù an dud dalc'het ha lemel kuit a reont ar rediennoù startañ.\nGwelet e vez ar skoedoù-ardamez kentañ e-tro 1130; implijet e vint dre-holl tamm-ha-tamm a-feur ma'z aio ar c'hantved war-raok.\nSavet e vez kestell-kreñv e kornôg Europa.\nKentañ, eil ha trede kroaziadeg rouantelezhioù kornôg Europa a-enep d'an Islam.\nReiñ a ra ar Pab Adrian IV an aotrouniezh war Iwerzhon da Herri II a Vro-Saoz.\nBrezel diabarzh saoz (1135-1154).\nStourm a ra meuriadoù Lituania war un dro a-enep d'ar Gured ha d'al Lived evit klask mont betek ar Mor Baltel hag a-enep da briñselezhioù rusian an diabarzh.\nKrouet eo Stad krennamzerel Serbia gant Stefan Nemanja ha kendalc'het e vo gant tierniezh Nemanjić.\n1102 : Unanet eo Hungaria ha Kroatia gant ar Roue Koulman dindan ar gurunenn hungarat\n1128 : Gounit a ra Portugal he dizalc'hiezh diouzh rouantelezh Leon (anavezet gant Leon e 1143).\n1170 : Drouklazhet eo Thomas Becket\n1185 : Krouet eo ar skol katedral (Katedralskolan) e Lund, Sveden, Ar goshañ e norzh Europa eo ar skol hag unan eus ar re goshañ en Europa a-bezh.\nArz & Sevenadur[kemmañ | kemmañ ar vammenn]\nSavadurioù maen ha brik kentañ er Sri Lanka e Polonnaruwa.\nAdsavet eo Penniliz Saint Denis e norzh Pariz gant Suger; unan eus ar savadurioù gotek meur kentañ eo.\nGeriadur gerdarzhel David Qimhi, Yuzev eus Narbonna (XIIvet kantved).\nLuskad ar goliarded pe Kloaregi kantreat e-kerzh an XIIvet ha XIIIvet kantved, en Europa ar c'hornôg. Alies int studierien a vourr o pleustriñ war ar "foetañ bro speredel", kloaregi dilezet urzh strizh ar gevredigezh ganto, arzourien, barzhed, farouelled. Dre o mod bevañ e vez kavet abeg enno en urzh diazezet, dreist-holl hini an iliz hag an arme.\nSavidigezh ar stavkirker ("ilizoù e koad sav") e Norvegia adal an XIIvet kantved betek 1350.\nArmerzh & Kevredigezh[kemmañ | kemmañ ar vammenn]\nImpalaeriezh buzantat[kemmañ | kemmañ ar vammenn]\nChom a ra dizalc'h ar gouerien vuzantat a-fet gwir : mont ha dont a reont hervez o youl, legadiñ ha gwerzhañ o douaroù evel ma karont, o mad a reont diouzh gwarantoù al lezenn evel ne vern pe sujed eus ar Basileus. Koulskoude, ha pa zeufe tud nevez er vro argaset ma'z int eus Azia-Vihan aloubet, e tigresk ar boblañs abalamour d'ar c'hleñvedoù, d'ar brezelioù ha d'an trubuilhoù diabarzh. Gwask ar berc'henned douaroù bras a gas an dud war-du ar c'hêrioù. Difretañ a ra an dunatoied (ar re c'halloudek) evit degas tud war o douaroù hag ober pareked anezho (dalc'hidi diskarzhus douar un domani bras en eskemm d'ur feurm). Sevel a ra ar galloud a-enep rak, gant an digoll tailhoù zo war ar re c'halloudek, kement parek zo un den nebeutoc'h a bae tailhoù.\nRannet eo douaroù rouaned Jeruzalem e peder baronelezh (Jeruzalem, Nablous, Akra ha Tyr); kêriadennoù niverus zo en aotrouniezhioù-se. Dont a ra o madoù eus an tailhoù war ar c'henwerzh dreist-holl : gwirioù gwerzhañ (war ar marc'hadoù —foundouk—) ha tremenerezh (an dell ad valorem a sav d'ur 24vedenn eus ar varc'hadourezh a ya da Egipt pe da Arabia, pe c'hoazh da Siria dre tiriadoù en tu all d'ar stêr Jordan), gwirioù enporzhiañ hag ezporzhiañ (tennañ a ra maltouterez Akra hec'h anv eus ar "chadenn" zo sparlet porzh kêr ganti). Piaou a reont ivez produ an unwerzhouriezh c'hreantel (livadennerezh, soavonerezh, kivijerezh…), gwir ar moneizañ, miret evit ar roue, er c'hontrol eus giz ar c'hornôg, a sko moneizioù aour skrivet en arabeg warno ("bezantenn sarrazin") ha dineroù arc'hant e doare ar C'hornôg. Gras d'ar madoù-se e c'hall ar roue reiñ gladdalc'hoù e bezantennoù (500 besantenn ar bloaz dre varc'heg), niverusoc'h a-wechoù en un aotrouniezh eget ar gladdalc'hoù e douaroù. Kavet ez eus bet er sav-heol gant kroazourien ar c'hornôg un armerzh moneizhel diorroetoc'h a-galz eget o hini. Kement-se a zisleg pouez an tailhoù dieeun, an dalc'hoù-leve ha skoadur moneizoù aour. Mard eo gwir eo bet degaset gant kroaziourien Europa ar c'hrakvelestradur anavezet ganto (melestradur ofisourien veur ar gurunenn), amprestet o deus ivez digant Buzantiz. (en Antiokia e vez meret kêr gant un dug, hag ar polis gant ur pretor) ha gant ar vuzulmaned : ar sekred (eus ar gresianeg sékrèton, burev arc'hantel) a glot gant an diwan arab; servijout a ra war un dro da deñzor, kambr ar c'hontoù ha da ziellaoueg el lec'h ma vez miret ar c'hartaoù reiñ, ar gladroll ha roll ar gladdalc'hoù gant o rediennoù. Ensavadurioù gwiarouel zo a zouj da boazioù ar vro : gallout a ra lez-varn ar rais (Penn lec'hel) barn ar prosezioù bihan a denn da dud ar vro hag ul lez-varn kemmesk a varn ar prosezioù kenwerzhel pe a denn d'ar Sirianed. En enep, n'eus nemet Franked a ya d'ober lez-varn ar prosezioù mor, lez-varn ar Vourc'hizien pe al Lez-varn Uhel a varn an dudjentil.\nHungaria[kemmañ | kemmañ ar vammenn]\nEn em astenn a ra Hungaria war 220 000 Km² evit ur boblañs a sav da zaou vilion a dud. Betek an XIIvet kantved, n'eus eus ar vro nemet peurvanoù dastroc'het gant douaroù gounezet. Gorrek-gorrek ez a an annezadiñ war-raok. Gounit an douar, diazezet war an edoù (ed, mell) a ya a lec'h da lec'h. Implijet e vez an arar deuet eus ar stepennoù. E-kreiz an domani emañ ar maner (udvar), gronnet gant douaroù perc'hennet gant un aotrou ha gounezet gant sklaved. War-zigresk ez a an niver anezho adal an XIvet kantved; erlec'hiet int gant tud frank zo boutin etrezo an douar labouret ganto. Lezet eo an douar en o c'herz en eskemm eus ar sens ha d'an aner dleet d'o aotrou. Kalz anezho a gouezh e dalc'h an aotrounez abalamour d'an dle sachet war o c'hein. War vrasaat ez a domanioù an aotrounez. War-raok ez a al labour-douar a-hed ar c'hantved : difraostet e vez koadeier, disec'het geunioù. War-raok ez a ivez implij an arar pounner sachet gant eizh pe dek penn-ejen. Lakaet e vez labour an douar da dreiñ. Er Reter hag en Norzh en em led ivez ar gwiniegi anavezet abaoe an marevezh roman er C'hornôg d'an Danav : krouet eo gwiniegi Tokaj, Eger, ha Navyvarad gant trevadennerien deuet eus Bro-C'hall. Diorren a ra ar c'henwerzh ha kreskiñ a ra ar boblañs met ne'z a ket nemeur Hungariz war-du broioù meneziek an hanternoz hag ar reter poblet gant Slovaked, mesaerien ruten ha rouman ha trevadennerien alaman. Diwezhat en em zispak ar c'hêrioù. Ar roue e-unan a ya a gastell da gastell ha lakaat a ra sevel teltennoù e o forzhioù evit lojañ. Harpet eo kresk ar c'hêrioù nepell eus an hentoù kehentiñ hag eus ar c'hreñvlec'hioù gant diorroidigezh ar c'henwerzh ; en em staliañ a ra Sarrazined deuet eus rouantelezh vulgar ar Volga e Pest en Xvet kantved ; diwezhatoc'h eo Latined deuet eus Frañs pe hanternoz Italia a ra o annez e-kichen bodoù ar rouaned e Esztergom ha Székesfehérvár evit pourchas traezoù cheuc’h d'al lez. E dibenn ar c'hantved, e kresk c'hoazh ar c'hêrelaat. Lakaat a ra ar roue hag an dudjentil pouezus da gerc'hat hospites (ostizien) evel artizaned arbennikaet ha lamet e vez an tailhoù warno. Kêrioù mengleuziek Norzh ar vro, poblet dreist-holl gant micherourien arbennikaet alaman, eo a ya ar muiañ war-raok.\nPolonia[kemmañ | kemmañ ar vammenn]\nEn he barr emañ ar Gladdalc'helezh e Polonia e-kerzh an XIIvet hag an XIIIvet kantved. Skoulmañ a ra an Duged gant o zud ur strobad gwazoniezhioù a verk rediennoù milourel hag arc'hantel pep hini. Disoc'hañ a ra war ur biramidenn deverioù, zo liammet drezi kement marc'heg dister zo d'e aotrou. Diazezet eo an urzh sokial war an douar, mammenn binvidigezh ha galloud. Gant kresk ar boblañs hag an araokadennoù teknikel (erlec'hiañ an arar rodek ouzh an arar, treiñ an douaroù gounezet) e c'haller sevel domanioù bras gounezet gant kouerien sujet d'an aner stroll pe rediet da baeañ ur sens. Evel-se emañ kont e douaroù trevadenniñ an diabarzh e Silezia, Polonia Vihan ha, goude, e Polonia Vras ma vez kreizennet gant an aotrounez vrasañ douaroù ec'hon bet roet gant an dug ha ma resev an Iliz katolik tachennoù bras. Korvoet e vez an domanioù bras gant kouerien (served), anezho diskennidi sklaved kozh pe damheñvel. An domanioù bihanañ avat a vez dalc'het gant marc'heien ha gounezet gant kouerien a bae ar sens.\nDiorren a ra ivez an urzhioù relijiel e Polonia a-hed an XIIvet kantved. Tre ez a an adreizhadenn gisterkiat er manatioù hag en abatioù. Skoulmet e vez liammoù padus gant Pennabati Burgondia.\nWar ledanaat ez a implij ar skrivañ. Puilh eo ar c'hartaoù skrivet e latin, diazezañ a reont ar gwir skrivet. Eus an XIIvet kantved emañ ar skridoù kentañ e poloneg. Barzhonegoù pe kanoù-iliz war glotennoù zo anezho.\nPierre Abélard, unan eus ar skolbrederourien gentañ; aozer an "Historia calamitatum mearum", ma teskriv e zarempredoù karantez gant Eloiza.\nAlfoñs Iañ Henriques, roue kentañ Portugal\nEleanora Akitania, gwreg roue Frañs ha, goude-se, Bro-Saoz.\nThomas Becket, arc'heskob Canterbury\nHildegard Bingen, sonaozerez kentañ anavezet dre hec'h anv en Europa.\nBernard de Clairvaux, abad gall a levezonas politikerezh an Iliz katolik.\nGenghis Khan, Khan Meur an Impalaeriezh Vongol.\nOmar Khayyám, barzh ha steredoniour Pers\nMaimonides, prederour ha lusker yuzev.\nMinamoto no Yoritomo, shogun kentañ Japan\nSaladin (Mezopotamia, 1138 - Damask, 1193), Sultan Egipt ha Siria, trec'hour meur ar groaziourien en Hattin, adc'hounezour Jeruzalem.\nHugh de Saint Victor, gouizieg gall.\nRichard de Saint Victor, doueoniour.\nRoll ijinadennoù an XIIvet kantved\nDeroù ar savouriezh c'hotek.\nKrouidigezh ar skolioù-meur kentañ en Europa.\nDont a ra an deneliegezh kristen da vezañ un tuadur prederouriezhel emskiantek en Europa.\nKentañ testeni pezh-c'hoari ur mirakl e Dunstable (Bro-Saoz).\nDeroù sonerezh an Droubadored en Okitania.\nTesteni kentañ implij un nadoz-vor gant Alexander Neckam en "De utensilibus".\nKentañ testeni asurañs a-enep d'an tan ha d'ar gaou en Island.\nKentañ barrad grip testeniekaet.\nDeroù mare ar c'hrennsaozneg\nE Skandinavia e teu war wel an erer rodek (plógr) er furchadegoù arkeologel adal an XIIvet kantved. Erlec'hiañ a reont an erer gros (ardhr) bet en implij abaoe ar ragistor.\nAdtapet diwar « https://br.wikipedia.org/w/index.php?title=XIIvet_kantved&oldid=1861029 »


Pajenn:Marigo - Buez ar Saent.djvu/179 - Wikimammenn\nPajenn:Marigo - Buez ar Saent.djvu/179\nAr Santes o veza bet avertisset eus a guemen-se a guemeras e-unan he c’honge, hac en em retiras var ar mæs. Biscoas n’en em glemas eus an ingrateri he breur, pehini a oa dleour dezi a bep tra ; consideri a reas ar cenchamant-se neubeutoc’h ec’his un disgraç eguet ec’his ur faver eus an Eê, pehini a brocule dezi ar voyen da dremen he amser en oræsoun hac er solitud.\nAn Ampalaer a santas souden an defaut hac an dienez eus e C’hoar ; queuz en devoe da veza en em brivet eus ur sicour pehini a oa quen necesser dezàn, hac e fidi a eureu da zistrei. Petra bennâc ma en em blige meurbet ar Sautes en he solitud, ha ne devize quet c’hoantet e cench gant oll balesiou eus an douar, e c’huitaat a reas cousgoude evit dont adarre da chom gant he breur, quentre ma teuas da aznaout e c’houlenne gloar Doue quemense digant-y.\nPa erruas ar Brinces e Constantinopl, e voe recevet gant an oll bras ha bihan evel o mam. Renta a reas couls goude ha quent servichou bras hac important d’he breur. Ouspen-ze e reas sevel Hospitaliou e cals a Guæriou ; hac an oll brovinçou pere a zepande anezi hac ous an Ampalaer, a santas an effejou douç eus he charite hac eus he liberalite.\nAr Brinces admirabl-mâ, carguet a œuvron mad hac a vilidou, a varvas, ec’his ma varv ar re just, er bloaz 453, oaget a bevar bloaz hac anter-cant.\nGoude m’e devoa Pulquerii rentet cals a servich d’he breur, epad tregont vloaz, ar breur-ze dre un ingrateri estranch a reas dezi sortial eus e dy. Ar Santes a guemeras he c’honge heb en em glem ; sortial a eureu gant peoc’h ha memes gant joa ; ha goudese e teuas c’hoas da chom gantan, pa zeuas d’e fidi, hac e continuas da renta dezân ar memes sicour hac ar memes servichou mad.\nHo pezit evit an nessa ur guir garantez, ur garantez pur ha fountet e Doue. Grit evit Doue an oll vad a reot d’ho nessa, d’ho mignonet ha d’ho querent me-\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/179&oldid=134278 »


Pajenn:Le Clerc - Ma beaj Jeruzalem, 1902.djvu/116 - Wikimammenn\nPajenn:Le Clerc - Ma beaj Jeruzalem, 1902.djvu/116\nDaoust euz a belæc’h e teu an dour-man, pan eo gwir em euz laret eo diandon ar vro, koulz laret ?… Punso a zo bet toullet don-don du-man ha du-hont, mekaniko en o c’hichen ’vit tennan an dour dioute. Ar seurt punso a ve græt anê punso arteziad : en Bro Artes, war a lerer, ec’h int bet kleuzet da gentan.\n’Boue e ver krog da douraat er stum-ze an douaro a zo tost da Jaffa, ec’h int deut da vean talvouduz meurbed. Danve mad a zo enne ha ’pez ken diskoue eo ar *gwinienno a deu mad-tre en douar træzek a zo ’hed ar mor, goude koulskoude e pleer nebeut gante. Ar boan a ve kemeret breman gant pep loden euz liorzo Jaffa a dalv aour d’he ferc’hen.\nAr blenen a dreuzer en o goude a zo enni ive trevajo a dalvoudegez : gwe oliv a welomp da gentan, eun tammik stankoc’h evit ar gwe avalo en hon beurjeo. Æzet eo gout nan int ket d’an *hevelep hini : evit dispartian al lodenno, e zo girzier kaktuz. Ar blanten-man na deu en douar beo nemet er broio tom : delio teo ha dru he deuz ha goloet a biko bihan. Ar piko-ze a dalv d’ei bean laket d’ober aman ’pez a ra ar spern hag al lan en hon bro, d’ober girzier.\nAn oliv a ro eoul euz ar gwellan. Mes *truajo ponner a bouez war ar gwe a doug anê. Setu perak na ve ken plantet kalz euz ar gwe-ze ha perak ive eo deut ar vro-man da vean ken digoadek.\nMuioc’h a c’honeer o tastum gwiniz ha hei, evel ma\nrer e plenen Saron. E ver breman o tornan ’nê… ’kreiz\n↑ Eur vro euz Franz an hanternoz.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/116&oldid=107784 »\nKemmoù diwezhañ degaset d'ar bajenn-mañ d'an 17 Gwe 2017, da 15:42.


Catharina Charlotta De la Gardie - Wikipedia\nCatharina Charlotta Taube, pe Catharina Charlotta De la Gardie, pe De la Gardie (1723–1763), zo ur gontez hag un harozez svedat. Herzel a reas ar prosez diwezhañ graet en abeg d'ar sorserezh e Sveden.\nArenius - Catharina Charlotta Taube De la Gardie (1723-1763)\nMerc'h e oa d'ar c'hont Edvard Didrik Taube av Odenkat, ha da Kristina Maria Falkenberg. He c'hoar e oa Hedvig Ulrika Taube (1714-1744), a voe serc'h da roue Sveden .\nEn 1744, pa oa 21 bloaz, e teuas da vout dimezell a enor ar briñsez Lovisa Ulrika (1720-1782), ur verc'h da roue Prusia, deuet da vout rouanez Sveden. Dimeziñ a eure en 1748 d'ar c'hont Pontus Fredrik De la Gardie, ur jeneral svedat, breur d'ar gontez skiantourez Eva Ekeblad.\nE 1756 e voe kroget da vaksinañ an dud ouzh ar vrec'h e Sveden, ha kalz tud a oa savet a-enep an nevezenti-se. Catharina Charlotta a reas vaksinañ he bugale, ha kement-se a lakeas kalz a gouerien d'ober evelti. A-wechoù e komzer eus an darvoud-se evel deroù ar vaksinañ a-vras.\nAn eil taol kaer ganti a c'hoarvezas e 1758.\nEn 1757 e oa trelatet an dud e parrez Ål, en Dalarna, abalamour d'un afer sorserezh, ha trizek maouez ha pemp gwaz a oa bet tamallet dezhe temtiñ bugale ha kas anezhe d'ur sabad sorserezed. Ar gouarnour Pehr Ekman a roas urzh d'o herzel, d'o goulennata, d'o jahinañ . Catharina Charlotta De la Gardie a glevas anv eus ar prosez e-pad ur veaj da broviñs Dalarna en 1758, ha neuze, a-gevred gant tud all, e roas bec'h da herzel ar prosez dre ober brud en-dro dezhañ e Stockholm. Betek neuze ne oa nemet un afer lec'hel, etre daouarn ar gouarnour hag an Iliz er broviñs, met adalek ma voe anavezet er vro e teuas da vezañ ur vezh. Ar Breujoù a c'houlennas un enklask, dieubet e voe an holl damallidi, hag ar Gouarnour Ekman, en devoa degemeret an tamalloù a sorserezh hagen devoa aotreet ar jahibnerezh, a voe torret eus e garg ha kondaonet d'ar vac'h. De la Gardie a sikouras gouzañvidi an afer, reiñ dezho avokidi, ha goulenn dic'haou digant ar stad, rak gant an abadennoù jahinañ e oa bet brevet o c'horfoù haneoant ket evit labourat ken. Abalamour da se e teuas da vout un harozez, e voe roet ur vedalenn dezhi e 1761, ma oa skrivet : Catharina Charlotta Taube, comitissa De la Gardie, Fulcrum infelicibus, Ob XII ab injuria servatos cives Ordo R. Equ. 1761.\nMignonez e oa d'ar varzhez Hedvig Charlotta Nordenflycht. Brudet eo barzhoneg Nordenflycht, anvet Öfver en Hyacint, diwar-benn karantez ar varzhez ouzh Johan Fischerström; en he barzhoneg diwezhañ ez eus anv eus un tric'horn ar garantez etre Nordenflycht, Fischerström ha Catharina Charlotta De la Gardie, er goañvezh 1762-63.\nMervel a reas Catharina Charlotta goude tapout ur gwallgleñved oc'h ober war-dro ar re glañv.\nAdtapet diwar « https://br.wikipedia.org/w/index.php?title=Catharina_Charlotta_De_la_Gardie&oldid=1820431 »\nDernière modification le 9 Gen 2019, à 09:50


Diou goñchenn ar wrac’h - Wikimammenn\nDiou goñchenn ar wrac’h\nLe Dault, 1950 (p. 224-226)\n◄ Eul laeronsi Diou goñchenn ar wrac’h Ar C’hornandon du hag ar Peulvan ruz ►\nGwechall e oa eur wrac’h koz-koz, ha ma vijen bet beo neuze ne vijen ket bet bremañ.\nKoz-koz e oa ar wrac’h, met nag hi na gour ne ouie pe oad he devoa.\nEur manac’h hag e vevel a oa o vale eun devez, hag int ha digouezout e ti ar wrac’h.\n« Benniget ra vezo an ti-mañ ! » eme al lean.\n« Benniget an nep a zeu ennañ ! » eme ar wrac’h.\nHag ar manac’h a mont tre, ha goulenn ouz an hini goz : « Pe oad oc’h ? »\n« Abaoe va ugent vloaz. » emezi, « am eus lazet eun ejenn bep bloaz ha taolet plañkenn e skoaz gleiz er solier aze ’krec’h an ti. Kont ar plankennou-se hag e ouezi va oad. »\nHag ar manac’h a lavar d’e vevel : « Pign er c’halatrez, ha gra niver an eskern ! »\nSevel a ra ar mevel er c’hrignol, hag heñ : « N’oun ket evit mont e-barz ken leun ma ’z eo. »\n« Ma ! taol anezo en traon hini hag hini, hag e ouezimp pet ’zo anezo. »\nSkuiza a eure buan, rak eun hantereur a oa ma tiruilhe eskern ha, war a lavare ar mevel, e oa eno c’hoaz nao gement- all.\n« Ma ! » eme ar manac’h d’ar wrac’h, « peogwir oc’h ker koz, hoc’h eus gwelet meur a dra emichañs ? Livirit unan d’in. »\n« A galon vat. Setu. Eun devez edon o c’horo ar saout. An heol a oa skedus. A-greiz va labour e welis eur goumoulenn deo o tispaka. Hastomp, a soñjen, hastomp distrei d’an ti pe glebiet e vezin. Hogen, o sellout, n’eo ket glao eo a welis ; eur vaouez ne lavaran ket, eur vaouez ker gwenn hag eun alarc’h war eul lenn. Evel eur barr-avel e tremenas dirazoun ; hag hi a yae buanoc’h eget an avel zoken. Nebeut goude, setu daou gi o redek, daou bez-ki bras, daou droatad teod e-maez o genou. War-lerc’h ar chas eur wetur zu, stag daou varc’h outi. Chom a reont a-sav dirazoun hag eur vouez a c’houlenn ouzin : « N’hoc’h eus gwelet den o tremen ? »\n« Eo, avat ! Eur vaouez wenn o nijal buanoc’h eget an avel war-du n’ouzon dare pelec’h. »\n« War-du ar Baradoz. Hounnez a zo eur bec’herez hag a zo d’in, diaoul ma ’z oun ! Ma ne vez ket tizet gant va daou gi bras, a-barz ma vezo e toull dor an neñv, ar Werc’hez a choupo anezi ennañ dreist ar voger, ha me, chomet va fri war ar gloued, a c’hello mont da sutal brulu da Venez-Arre. E mod-all e vezo d’in… »\nAntronoz, setu an diaoul o tont en-dro.\n« C’houitet oun war va zaol, » emezañ d’in.\n« Gwell a ze, » a soñjis. « Mat eo, eta, beza devot d’ar Werc’hez, dor ar Baradoz… »\n« Gwelet hoc’h eus eun dra bennak-all c’hoaz ? » eme ar manac’h.\n« C’houec’h sizun goude beza gwelet an diaoul em boe lizer da vont d’eun interamant. Mont a ris. Ar c’horf maro a oa en eur serch. Pevar den a zeuas, met ne voent ket gouest d’e zibrada. Pevar-all a grogas c’hoaz. Tamm gwelloc’h ne voent. Pevar-all adarre. Hag an arched ne ziloc’he ket ganto. Spontet e voe an holl nemedoun. Ha me goulenn :\n» Pe seurt e oa hemañ ? »\n« O tiwall deñved e veze. »\n« Petra en deus graet ? »\n« N’ouzomp ket. »\nHa setu pevar den o tont da lavarout : « Ni hor pevar a gaso anezañ d’an douar ! »\nHag int ha kregi e pep a benn eus an diou vaz-dougen, hag en hent hep goulenn digant den pelec’h kas ar c'horf. Buan-buan e kerzent ha bec’h am boa o vont d’o heul. An dud-all a oa chomet war hon lerc’h, ha ne oa ken nemedoun. Hag ar pevar den o trei war-du ennoun :\n« Alo, gagn goz ! dont a ri c’hoaz ? »\n« Piou oc’h ? »\n« Pevar diaoul, kig hag eskern. Hag an den-mañ a zo d’eomp. »\n« Perak ? »\n« Gouzout a ran. »\n« Met an deñved-se ne oant ket d’ezañ. O gwerza a rae koulskoude, ha mirout an arc’hant. Ha setu perak e teu ganeomp d’an ifern, rak kofes e bec’hed n’en deus ket graet morse. »\nHag eun toull a zigor ; an arched a gouez ennañ : c’houez ar c’hig suilhet a glevan. Skrijal a ran, gwennaat a ra va bleo… Hag ac’han d’ar varn ne varvin ket, siouaz !\nebrel, mae 1906\nAdtapet diwar « https://br.wikisource.org/w/index.php?title=Diou_goñchenn_ar_wrac’h&oldid=149624 »\nKemmoù diwezhañ degaset d'ar bajenn-mañ d'an 6 C'hwe 2019, da 14:35.


Pajenn:Perrot - Bue ar Zent.djvu/374 - Wikimammenn\nPajenn:Perrot - Bue ar Zent.djvu/374\nAtô ’us d’it sellout ’ri\n« Atô ’us d’it sellout ’ri », oa ger sant Erwan, ar pez a ziskoueze oa eun den ne denne ket eul lagad diwar ar gurunen en devoa da dizout, a zelle bepred da welet penôs o devoa grêt ar zent, en e rôk, hag a boanie d’ober dioute, gwellan m’halle. Evelse e tleomp ober ive bon unan.\nAr zent zo bet gwechall ar pez ma ’z omp hon unan breman, dinerz eveldomp, touellet eveldomp, pec’herien eveldomp. Hiniennou, en o zouez, a dosta muioc’h o bue ouz hon hini, pe dre m’o deus bevet en bon bro, pe dre m’o deus bevet en hon stad, pe dre m’o deus bet da stourm o-unan ouz an techou a ro lamm d’imp alïesan. Kemeromp ar zent-se da batroned, sellomp ouz ar skoueriou mat o deus lôsket war o lerc’h, ha pedomp aneze bemde, ma c’hellfomp, o vale war o roudou er bed-man, en em gaout gante en gloar ar bed-all.\nD’an eiz a viz gwengolo 1380 e teuas Bernardin er bed, en Massa, en Toskan. E dad a oa unan eus pennou-bras kêr.\nD’an oad a dri bla, e kollas e vamm, ha d’an oad a seiz vla, e dad. Unan eus e voerebezed, Diana, a ’n em gargas anezan. E garet a rê evel he mab, ha rei a reas d’ezan eur gelennadurez eus ar gwellan ha, dreist-oll, e lakas en e galon eur garante vras evit ar Werc’hez hag evit ar beorien.\nEun devez, ar voereb n’he devoa nemet ar bara red evit ar pred ; eur paour a skoas war an nor hag ar wreg kez ne roas d’ezan netra. Ar bugel a welas hag a lavaras kerkent : « Oh ! en han’ Doue, roët eun dra bennak d’ar paour-ze ; anez-ze, n’hallin dibri netra epad an de ! »\nDa unnek vla, Bernardin a yeas da chom da Zienn, da di daou eontr d’ezan, evit gallout heuilh skoliou bras ar gêr-ze. Dont a reas da vezan trec’h da vugale e oad dre e zeskadurez hag, ar pez a zo gwell, dre e furnez. Devot bras oa d’ar Werc’hez. Pa veze o vont da zaoulinan dirak\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/374&oldid=140638 »


Europeada - Wikipedia\nAn Europeada zo un tournamant mell-droad, aozet evit skipailhoù eus minorelezhioù broadel Europa. Aozet eo gant Unaniezh Kevreadel Kumuniezhoù Etnek Europa (Föderalistische Union Europäischer Volksgruppen (FUEV) en alamaneg), e kenlabour gant kevredigezhioù eus ar vinorelezh ma vez degemeret an tournamant.\nAr wech kentañ ma oa bet aozet a oa e Mezheven 2008, a-raok Kampionad europat ar vell-droad, e kanton Grischun, e Suis, e bro ar romañchegerien. An eil a oa bet e Mezheven 2012, e bro ar Sorabed e Saks. An trede zo bet e Mezheven 2016, e rannvro emren Sutirol en Italia..\n↑ Lec'hienn ofisiel an Europeada\nAdtapet diwar « https://br.wikipedia.org/w/index.php?title=Europeada&oldid=1707510 »\nDernière modification le 26 Mez 2016, à 17:00\nKemmoù diwezhañ degaset d'ar bajenn-mañ d'an 26 Mez 2016, da 17:00.


Pajenn:Morvan - Buez ar Zent, 1894.djvu/725 - Wikimammenn\nPajenn:Morvan - Buez ar Zent, 1894.djvu/725\nmans hag Edes, hag a garie evel he vugale. He-unan e rea skol d’ezho, hag ho c’hemeret a eure da ober koumpagnunez d’ezhan enn eur zonjal e teskchent muioc'h o veachi eged o chom er gear.\nFrumans hag Edes a ioa kristenien, hag en em zervichaz euz ar c’halloud o devoa er rouantelez evit skigna dreizhi a nebeudou ann anaoudegez euz ann Aviel. Goulskoude, pa oue major ar roue iaouank, e falvezaz d’ezho dont kuit, kaer a oue klask ho delc’her. Edes a ieaz var ehun da Dir, kement a vall en doa da velet he dud ; mes Frumans a skoaz da genta etrezek Aleksandrii, evit kounta da zant Athanaz penaoz edo ann dro enn Abisinii evit ar pez a zelle ouz ar relijion. « — Ar vro-ze, emezhan, a ve eaz da c’hounit da feiz Jezuz--\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/725&oldid=137963 »


Cornelius Agrippa - Wikipedia\nSkrivagner, Hudour, Alkimiour, Prederour, Doueoniour,Mezeg,Soudard,\n14 a viz Gwengolo 1486\n18 a viz C'hwevrer 1535\nGrenoble, Bro C'hall\nUr skrivagner ha prederour alamant e oa Heinrich Cornelius Agrippa von Nettesheim (14 a viz Gwengolo 1486 – 18 a viz C'hwevrer 1535). E labourioù a denn d'an Hudouriezh, d'an Doueoniezh, d'an Astrologiezh ha d'an Alkimiezh.\nE Kologn (Köln) e Bro Alamagn e oa bet ganet e 1486. E 1512 e kelennas e Skol-Veur Dole e Bro-C'hall oc'h ober kentelioù diwar-benn De verbo mirifico, oberenn Johann Reuchlin. Diwar-se e tapas brud da vezañ heretik. Ar respont taer a zegasas mizioù goude a lakaas anezhañ da goll e blas er Skol-Veur.\nE 1510, e studias e pad ur pennad gant Johannes Trithemius. Reiñ a reas dezhañ ur brouilhed eus e e bennoberenn De occulta philosophia libri tres, Ur seurt renabl eus gouiziegezh ar skiantoù kuzh d'e vare. Kalonekaet e voe gant Trithemius en e labour met aliañ a reas anezhañ da zerc'hel al labour-se kuzh tamm pe damm. Dibab a reas Agrippa chom hep embann e labour, diwar an ali-se marteze met derc'hel a reas da labourat war e oberenn e-pad 20 vloaz.\nE-kerz e vuhez kantreer e Bro-Alamagn, Bro-C'hall hag Italia e labouras evel doueoniour, mezeg, gwiraour, ha soudard.\nMont a reas e servij Maksimilian 1 Aotria da soudard moarvat met tremen a reas ar pep brasañ eus e amzer o studiañ ar skiantoù kuzh ha poentoù doueoniezh a lakaas anezhañ da vezañ tamallet da vezañ heretik e mod pe vod. N'eus prouenn ebet e vije bet tamallet Agrippa en un doare sirius pe kaset dirak al lez-varn evit an interest a ziskoueze evit ar skiantoù kuzh, met lakaat a reas anezhañ da goll kargoù meur a wech. Argas a reas an hudouriezh a wel d'an holl dre ziv wech e 1525 hag e 1533, daou vloaz a-raok e varv. Diaes eo gouzout hag eñ e oa a-greiz-kalon pe hag eñ e oa evit chom hep kaout trubuilhoù. Ar studioù nevesañ gant Lehrich, Nauert, pe van der Poel a rofe da grediñ ne nac'has ket an hudouriezh en he fezh. Treiñ kein a reas da lodennoù 'zo eus e zornskrid kentañ De occulta philosophia libri tres evit digas ur c'hempenn diwezhañ d'e oberenn. Mervel a reas e Grenoble e 1535.\nBrudet eo bet Agrippa abalamour d'e levrioù dreist-holl. Setu un nebeud anezho :\nDe incertitudine et vanitate scientiarum atque artium declamatio invectiva (Diskleriadur a-enep Douetañs ha Lorc'h ar Skiantoù hag an Arzoù. ) 1526; moulet e Köln e 1527. Ur flemmskrid a-enep stad mantrus ar skiantoù. Laret e vez eo bet levezonet gant al levr-mañ prederourien evel Montaigne, Descartes, pe Goethe.\nDeclamatio de nobilitate et praecellentia foeminei sexus (Diskleriadur war Haelded ha Dreistelezh ar reizh benel ) Ul levr oc'h embann dreistelezh ar merc'hed e keñver moral. Embannet gant un droidigezh saozneg e Londrez e 1670.\nDe occulta philosophia libri tres (Tri Levr diwar-benn ar Brederouriezh Kuzh Levr 1 moulet e Pariz e 1531; Levrioù 1-3 e Kologn e1533. Ur seurt renabl eus gouiziegezh e vare war an hudouriezh. Levr pennañ Agrippa eo e meur a geñver. Teurel a ra Agrippa ur sell ouzh an hudouriezh e lec'h ma kemmeske ar bed naturel gant ar bed all, un deorienn a glaske terriñ an enebiezh etre an hudouriezh hag ar feiz kristen.\nAdtapet diwar « https://br.wikipedia.org/w/index.php?title=Cornelius_Agrippa&oldid=1985352 »\nKemmoù diwezhañ degaset d'ar bajenn-mañ d'an 8 Ebr 2022, da 15:59.


Pajenn:Perrot - Bue ar Zent.djvu/414 - Wikimammenn\nPajenn:Perrot - Bue ar Zent.djvu/414\nTrede devez a Vezeven\nRouanez Frans (***-553)\nKlotild, merc’h da Jilperik, roue ar Bourgogn, a oe lazet he zud gant he eontr Gondebaud, ha dimezet yaouank da Glovis, roue ar Franked (493).\nHeman a oa pagan.\nAr bugel kentan o devoe, Ingomer, war goulenn Klotild, a oe badezet ; ne vevas nemet eiz de : « Kounnar ma Doue, eme Glovis, eo en deus e skoet ; ma ne vije ket bet laket merk ar gristenien warnezan, e vije bet c’hoaz en bue. »\nKlotild a vinnigas an Otrou Doue da vezan kemeret evitan he c’hrouadur kentan.\nPa c’hanas he eil bugel, e falvezas e vije badezet evel e vreur, hag e hanvas anezan Klodomir. Mes evel ar c’hentan, e kouezas klanv. Klovis a oa fuloret, mes Klotild, dre he fedennou birvidik, a lakas ar vue da zizrei en he mabig bihan.\nKoulskoude, he fried ne droe ket kein d’e fals-kredennou evit heuilh relijion Jezuz-Krist.\nEun devez, koulskoude, ma oa o stourm ouz an Alamaned, o welet e oa koll e zoudarded, e pedas e zoueou, mes kaer en devoe o gervel, e choment bouzar ; neuze e teuas komzou e bried en e spered hag e reas ar beden-man « Doue Klotild, ro d’in ar viktor hag en em roïn d’it ! »\nKerkent e teuas d’e zoudarded eun nerz neve ; sailhat rejont war o enebourien, hag en berr amzer e trec’hjont warneze.\nKlotild a deuas laouen da Reims da benn hent d’he gwaz, hag o vezan klevet gantan penôs en devoa bet an trec’h war e enebourien, e c’halvas an eskob sant Remi. Heman a gentelias ar roue, a vadezas hag a zakras anezan en iliz an Itron-Varia, en Reims, gant goueliou Nedeleg 496. Ouspen tri mil den, hep kontan ar merc’hed hag ar vugale, a oe badezet d’e heul. Rouantelez Frans a oa deut da vezan eur rouantelez kristen.\nGoude maro he fried, Klotild a yeas da chom da Dour, hag eno, en harz be sant Martin, e tremenas ar rest eus he bue, o pedi hag oc’h ober vad endro d’ezi muian m’halle. Da varo he mab Klodomir, e kemeras e vugale da\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/414&oldid=140683 »


Diforc'hioù etre adstummoù "Le Monde" - Wikipedia\nDiforc'hioù etre adstummoù "Le Monde"\nLe Monde (kemmañ)\nStumm eus an 2 Meu 2019 da 10:31\n22 okted ouzhpennet , 2 vloaz zo\nStumm eus an 26 C'hwe 2019 da 07:43 (kemmañ)\nStumm red eus an 2 Meu 2019 da 10:31 (kemmañ) (dizober)\n[[Restr:Le monde logo.svg|thumb|upright=1.4|Logo ar gazetenn Le monde]]\n[[Restr:Une Le Monde.jpg|thumb|Kentañ niverenn Le Monde, meurzh [[19 a viz Kerzu]] [].]]\n'''Le Monde''' zo ur gazetenn c'hall krouet gant [[Hubert Beuve-Méry]] e []. Bez eo unan eus ar c'hazetennoù pemdeziek diwezhañ o vezañ eus an noz, a vez embannet gant deiziad an devezh war-lerc'h e [[Pariz]] e penn kentañ an abardaez. Evit lod kêrioù bras all e vez ivez diouzh an abardaez met evit darn ar vropeurrest eus Bro-C'hall eze eoteu ar mintin war-lerc'h.\nLakaetSellet e veza dareer dalvezoutouti evel unan eus kazetennoù diazez Bro-C'hall. Lennet eoe vez gant 2,42 milion a dud hervez sifroù 2016, an eil kazetenn eo hervez an nivernnoùniverennoù gwerzhet. BetBez e oa bet ar gazetenn lennet ar muiañ en estrenvro betek ar bloavezhioù 2000. Er mare-se e oaveze gwerzhet 40 000 niverennskouerenn bemdez er -maez eus Bro-C'hall. Abaoe 2012 ez eo diskennet betek 26 000 skouerenn.\nLinenn skrid-stur ar gazetenn a vezzo unan kreizhkreiz-kleiz, met ar skipailh a nac'h kement-se hag en em ginnig evel dieub eus an holl tuioùduioù politikel. Al lennerien a zo evit 51 % anezho eus an tu kleiz e 2014, hervez ur sontadeg gant an [[Institut français d'opinion publique|Ifop]] evit ar gelaouenn [[Marianne (kelaouenn)|Marianne]].\nAr gazetenn a zo perc'hennet gant ar [[Groupe Le Monde|strollad Le Monde]], gant 72,5 % eus ar gevredigezh perc'hennet gant ''Le Monde libre'', e dalc'h an dud a aferioù [[Xavier Niel]] ha [[Matthieu Pigasse]]. Arc'hantaouet eo gant ar Stad, : e 2011 ha 2012, e oa ar c'hentañ kazetenn harpet gant ar Stad gant 16,9 ha 18,6 milion a euroioù.\nAdtapet diwar « https://br.wikipedia.org/wiki/Dibar:MobileDiff/1830324 »


Pajenn:Instructioneu santel ar er gurionnéeu principal ag er religion, 1790.djvu/200 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/200\nguet ur rod, dibun pé pèllennein næd, &c. A pe vai arrihue hé zermén, ne faut quet manquein a galhuein é cource unan abil-benac d’hé secour. Me lar unan abil, rac ne faut quet hum fiein é certæn mèrhèt péré e hum vantt é houiant tout, hac èl-ce e laq é dangér bras buhé er vam, buhé hac inean ur hroaidur. Hanni ne zeli hum vêllein ag er vechér-ze hemb congé er Person ag er Barræs, revè en Ordrénanceu ag en Éscopti a Uénèd.\n3.° Un tad hac ur vam e zou obligét de zessàu ou bugalé, de larèt-è, de bourvæein dehai bihuance ha gusquemant revè ou moyant. Rét vehai bout dinaturroh eid ul Lion eit manquein d’en devær-ze. Ma ne hoès quet int maguét, é-mé S. Ambroës, hui e hoès int lahét. Guæd e uélér neoah a dud ivraign, ha dispignerion, péré ne chongeant meid a hum zivertissein, durand ma vai ou famill é\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/200&oldid=128738 »


Mennad embannet ar grouerien | Bretagne Culture Diversité\nMennad embannet ar grouerien\nA. Kuzul Rannvro Breizh ha BCD\nMat eo lâret eo a-bouez krouidigezh BCD, pa ziskouez kuzulierien Rannvro Breizh, e mod-se, o youl da vont pelloc’h ganti e lakaat war-wel sevenadur Breizh hag al liesseurted. Evel-just ne c’hallo ket BCD bezañ yalc’het war goust an aozadurioù all ; ur fazi e pal ar gevredigezh e vije. War evezh bras e vo krouerien ar gevredigezh ma vo doujet d’ar mennad-mañ.\nB. Perzh BCD\nDre vras n’eo ket perzh BCD bezañ ur c’hef da skignañ yalc’hadoù d’ar c’hevredigezhioù all, hag a labour war dachenn sevenadur Breizh pe al liesseurted. Un nerzh nevez da grouiñ ha da roiñ lusk e tle ar gevredigezh BCD bezañ. Lakaat a ray he moneiz da dalvezout, hag hec’h implijidi da labourat, evit aozañ doareoù nevez da dalvoudekaat sevenadur ar vro hag al liesseurted. Evit se e kenlabouro gant ar c’hevredigezhioù na c’hallfent ket kas raktresoù zo da benn vat o-unan.\nCH. Ster ar gerioù\nE BCD, pa gomzer eus Breizh ez eo eus Breizh a-gozh zo kaoz, da lâret eo ar pemp departamant gall e-lec’h m’eo staliet mat he sevenadur.\nAr ster ledan a vez roet d’ar ger « sevenadur » en denoniezh eo a vo stag d’ar pezh a glasko ar gevredigezh dastum, bodañ ha skignañ, e-se n’eo ket ur sevenadur a vije dalc’het evit ar pennoù-bras, gouiziegien h.a.\nPadal, ken ledan evel m’eo an dachenn-se ken ne c’hallo ket BCD renabliñ ha skignañ kement tra zo enni. Choazoù abeget a vo ret ober neuze.\nTermenet e vez al liesseurted, er gevredigezh BCD, evel ma vo displeget amañ.\nEus un tu eo liesseurt mouezhioù ar bed. El laz-kanañ bras-meurbet-mañ eo ret d’ar Vretoned lakaat o mouezh dezhe da vezañ klevet. Ouzhpenn-se e vint kalz emsavoc’h pa ouiint hiroc’h war ar sevenadurioù minorelaet all evel o hini, ha pa ne vefe nemet evit kompren gwelloc’h e peseurt stad emañ o jeu gante.\nEus an tu all ez eo Breizh ken liesseurt all, da heul darvoudoù hec’h istor (bevenn ar yezhoù, broioù, ha kement zo) hag ivez da heul an enbroañ, hag istor pep Breton. Un ezhomm a zo da c’hoût hiroc’h war danvez al liesseurted-se, a-benn gellet keñveriañ danvez Breizh gant danvez al liesseurted e lec’h all, ha tresañ liammoù etre degouezhioù a bep seurt.\nE Roazhon, d’ar 5 a viz Gouere 2012\nRonan Koadig, ezel krouiñ, prezidant\nJean-Jacques Monnier, ezel krouiñ, sekretour\nPhilippe Ramel, ezel krouiñ, teñzorour\nMarthe Vassalo, ezelez krouiñ\nChristine Angoujard, ezelez krouiñ


Deomp de'i / Radio Kerne: 2014\nPeñse an titanik...\n... hag al livañ !\nGant Glenn ha Lou !\nAdkavet e vo 'barzh an abadenn:\nBugale skol Diwan Paris (eh ya!) hag a gonto deomp un tamm eus istor peñse an titanik.\nSonerezh: Les VRP gant ur ganaouenn fentus... a gomz eus ur vag... selaouit aketus ouzh ar fin\nAn abadenn Loeing Loen: Grafitioù loened a gaver e ker Roazhon, dizoloomp peseurt re gant Rozenn.\nUr gontadenn a vo klevet ivez: Istor Gireg, al livour bihan...\nHag ar rekipe: Desket e vo penaos fardañ genaouadoù (bouchée) kourjetez ha feta ivez !\nEvit hen ober selaouit ouzh ar rekipe amañ\nSelaouit an abadenn a-bezh en dro amañ !\nskrivet gant Deomp de'i da 15:07 Aucun commentaire:\nVakañsoù an hollsent...\n... hag ur rekipe kake kistin ha dienn maroñs !\ngant Glenn ha Morgane\nAdkavet e vo barzh an abadenn:\nAn atersadenn: Nell Piriou a zo bet aterset gant Glenn evit lar deomp petra raio e pad ar vakañsoù.\nSonerezh: Daou don a vo klevet, Just a place in the sun gant Roudoudou:\nHag an eil: Here we go gant Alex and Sierra\nKeleier ar vugale: Morgane a lako ac'hanoc'h da selaou un nebeud remixoù bet graet gant kanaouenn ar c'hoari video Supermario. Mod all e vo kaoz ivez eus ur voutailhad dour skornet kavet gant ur gemenadenn e-barzh.\nAr rekipe: Kake kistin gant dienn maroñs, ur c'hake a glot gant mare an diskar amzer, kit da zastumm un nebeud kistin ha selaouit ar rekipe amañ !\nSelaouti an abadenn a-bezh en dro amañ !\nskrivet gant Deomp de'i da 17:10 Aucun commentaire:\n...hag ur rekipe kake sitroñs ha rezin sec'h !\nAdkavet 'vo 'barzh an abadenn:\nAn atersadenn: Aet eo Glenn daved skolidi skol Diwan Kerfeunteun e Kemper evit goulenn diganto o soñj diwar benn ar boued.\nSonerezh: Daou don a vo klevet an hini kentañ:\nLes Bouskidous gant "Je m'a trompé", klikit amañ evit al liamm\nHag an eil: Les ours du Scorf gant " Le garou végétarien"\nKeleier ar vugale: Morgane a roio deoc'h titouroù dedennus diwar benn ar boued dre vras er bed ( ar chokolad gwenn, miz ar pizza, hag all...)\nAr rekipe: Deskit penaos ober ur kake sitroñs ha rezin sec'h, ur rekipe simpl hag efedus evit leuiañ ho kof ! Klikit amañ evit deskiñ penaos en ober.\nSelaouit an abadenn a-bezh en dro amañ.\nskrivet gant Deomp de'i da 17:08 Aucun commentaire:\n... hag ur sandwich robod !\nGant Morgane ha Glenn\nAn atersadenn: Aet eo Glenn daved skolajidi divyezhek skolaj Brizeux e Kemper evit goulenn diganto o soñjoù diwar-benn an dazont.\nSonerezh: Domo arigato Mr.Roboto gant ar strollad Styx\nHag an eil: Arcades gant C2C.\nKeleier ar vugale: Morgane a gaozeo deoc'h diwar-benn arloadoù (applications) nevez a c'hell sikour ar gerent da verañ o bugale, pelec'h emaont, piv o deus galvet ha memes lazhañ an hezoug ma ne vez ket respontet gnat ar vugale...\nAr rekipe: Ur robod sandwich deuet eus an dazont evit bezañ debret ! Selaouit ouzh an abadenn evit gouzout penaos ober !\nSelaouit an abadenn a-bezh amañ !\nskrivet gant Deomp de'i da 14:55 Aucun commentaire:\nBreudeur ha c'hoarezed...\n... ha verinoù kiwi fourmaj gwenn gant bruzunoù spekulos !\nGraet gant Katell ha Glenn\nHiziv e vo klevet skolidi skol divyezhek pouldavid o vezañ aterset gant Glenn evit gouzout penaos e ya en dro er ger gant ar vreudeur hag ar c'hoarezed...\nA hend all e vo klevet tri ton : Jungledance tennet eus levr ar janglenn\nAn eil: Liliwood gant Prayer in C\nAn trede a vo ret deoc'h selaoù an abadenn dre ma ne 'z eo ket embannet war youtube, ur ganaouenn tennet eus albom nevez Jakez ar Borgne, ar ganaouenn a zo anvet un ton torr-penn.\nMod all e vo desket ur rekipe nevez ivez : Verinoù kiwi ha fourmaj gwenn gant bruzunoù spekulos !\nSelaouit an abadenn a-bez en dro amañ !\nskrivet gant Deomp de'i da 15:33 Aucun commentaire:\nAr Rainbowloom gant bugale Diwan Banaleg,...\n...stourmiñ a-enep d'ar vombezennoù chomet didarzhet hag ar wenanenn en abadenn Loeing Loen ! Gant Lou ha Glenn !\nAdkavet e vo en abadenn:\nAn atersadenn: Glenn a zo aet da c'houlenn digant bugale skol Diwan Banaleg petra e oa ar Rainbowloom...\nSonerezh: Un ton hag a lako ac'hanoc'h da zañsal : Kids eus ar strollad MGMT\nUn eil : A wechoù e vezont ar gerent re war hor chouk... Jacques Dutronc gant "Fais pas ci fais pas ça"\nKeleier ar vugale: Lou a gomzo deoc'h diwar-benn ar BASM ( Bombes à Sous-Munitions ). Bombezennoù taolet e-pad ar brezel o pal tarzhañ pa vezont kerzhet hag a gendalc'h da gloazañ miliadoù a dud goude ar brezel. Stourmet e vez er bed a bez a enep ha Lou a zisplego deoc'h penaos ha perak.\nLoenig Loen: Abadenn Rozenn Tallek hag a vo kaoz eus ar wenanenn !\nSelaouit eus an abadenn a-bezh amañ !\nskrivet gant Deomp de'i da 15:44 Aucun commentaire:\nDistro skol e Pleur ...\n... mui un nebeud fedoù war an egor hag an douar hag ur rekipe evit fardañ kookiz smartiz !\nAdkavet 'vo e-barzh an abadenn :\nAtersadenn: Glenn a zo aet daved ar re CM1/CM2 eus skol divyezhek Pleur evit gwelet ganto penaos e ya an distro skol.\nSonerezh: Cool kids gant Echosmith : a-wechoù e c'heller en em santout disheñvel eus ar re al, dreist holl ar vugale "kool", met kool hervezh piv? Bez kool hervezh da soñj dit te !\nKeleier ar vugale: Un nebeud fedoù war an egor hag an Douar evel da skouer...\n- Ne 'z eus avel ebet war al loar, ma rit un dresadenn war an draezenn e chomo e-pad milvedoù a bloavezhioù.\n- Gellet a reer lammat 6 gwech uheloc'h war al loar.\n- Un den hag a bouez 90kg war an Douar en do ur bouez 34kg war planedenn Mars a-blamm d'ar gravitelezh.\n- Takenn ruz Jupiter a c'heller gwellet a zo ur gorventenn bras spontus hag a bad abaoe 300 vloaz zo.\n- Ma c'hoarvez ur grenn douar e-kreiz ar mor e c'hell sevel gwagennoù divent hag a c'hell dour beuziñ kerioù a-bez. Anvet e vez ar gwagennoù se "Tsunami"\nSelaouit an abadenn evit gouzout muioc'h diwar-benn an egor!\nRekipe: Kookiz smartiz\nSelaouit an abadenn a-bezh en dro amañ\nC'hoariit ganeomp: respontit d'ar goulenn evit gounez levrioù !!\nMa vefer war blanedenn Mars, daoust hag e vefer pouneroc'h pe skañvoc'h ?\nRespontit dindan ar pennad-mañ ha kasit deomp ho anv ha chomlec'h da deompdei(at)gmail.com\nskrivet gant Deomp de'i da 11:06 Aucun commentaire:\nDistro-skol er skolaj\n... hag ivez Beatbox ha reier kraoñ-kokoz gant Morgane ha Glenn !\nArabat deoc'h kaout aon bugale, jentil eo !\nSed aze Glenn, paotr nevez ar radio a vo gwelet e skolioù ar vro.\nAtersadenn : 6veidi skolaj Diwan Kemper o tizoloiñ buhez ur skolaj.\nSonerezh : Le temps de la rentrée gant France Gall\nKeleier ar vugale : Penaos beat-boxañ ? Sellit ouzh ar video-mañ !\nRekipe : Reier kraoñ-kokoz\nC'hoariit ganeomp evit gounit plasoù evit gounit ul levr diwar-benn ar Brammoù.\nRespontit d'ar goulenn-mañ :\nEn dro-lavar-mañ :\nAl louf a ra c'hwezh hag ar bramm a ra mezh.\nPetra a sinifi mezh ?\nskrivet gant Deomp de'i da 14:48 Aucun commentaire:\nDistro-skol Deomp De'i : ur sell war an hañv !\nAta selaouerien yaouank,\nBrav eo bet an hañvezh ?\nSetu distro ho abadenn muiañ-karet !!\nHiziv 'vo kaoz eus an hañv hag ar stajoù liesseurt a oa kinniget. Mont a rimp d'ober un dro betek Roazhon 'lec'h 'oa aozet ar c'hamp "I love Roazhon" e penn-kentañ miz Gouere. En ti-feurm e Ploneour Lanwern ez imp ivez hag echuet 'vo hon zroiad gant ur c'hamp surf e Kloar Karnoed.\nHiroc'h 'vo da glevet war ar vicher kazetenniñ ha war an doare d'ober surf.\nDeoc'h da c'hoari :\nRoit deomp anv tri loen hag a vev en tiez-feurm\nKasit ho respontoù deomp dre ar blog. Levrioù kaer 'zo da c'hounid, evit ar re vras koulz hag ar re vihan !\nPokoù start d'an holl ha kalon vat 'vit an distro-skol !\nSelaouit an abadenn en-dro amañ !\nskrivet gant Deomp de'i da 13:46 Aucun commentaire:\nFilmoù ha Billie Jean gant boutailhoù !!!!\n... hag ivez Kroc'hen Azen, Mario ha sushi frouezh gant Morgane ha Bleuenn !\nAtersadenn : Skolidi skol Diwan Plogastel Sant Jermen diwar-benn o film karetañ.\nKontadenn : Kroc'hen Azen\nSonerezh : Billie Jean gant ar strollad Bottle Boys\nKeleier ar vugale : Mario\nRekipe : Sushi frouezh\nC'hoariit ganeomp evit gounit plasoù evit ar sirk Pinder d'an 30 a viz Gouere er Gelveneg da 8e noz ! 3 flas a zo da c'hounez\nGant piv eo bet kanet ha savet ar ganaouenn Billie Jean ?\nskrivet gant Deomp de'i da 13:57 Aucun commentaire:\nAr moc'h, ar vorganezig hag ar beatbox\nDizoloit ar moc'h hag ar beatbox\ngant Morgane ha Bleuenn !\nLoenig loen : Un abadenn kinniget gant Keridwenn Ar Mero diwar-benn ar moc'h\nKontadenn : Ar vorganezig diwezhañ\nSonerezh : Somebody to you gant The Vamps\nKeleier ar vugale : Ar beatbox\nRekipe : ar C'hoaven chokolad\nPetra eo ar beatbox ?\n1. Oto nevez Google\n2. un doare sonerezh modern\n3. ur pred brudet e Amerika


D-1 : Penaos lenn ar videoioù + profig !!! - An Team Istits\nPublié le 16 décembre 2011 par anteamistits\nDaou zoare a vo kinniget deoc'h evit sellet ouzh an heuliadoù istitlet e brezhoneg :\nE streaming, war megavideo :\nNe vo pellgarget netra gant ho urzhiataer, lennet 'vo war-eeun war internet nemetken.\nKlikit war ar ront ruz e-kreiz ar video. Ur bajenn bruderezh a c'hell digeriñ : serrit anezhi ha distroit war bajenn ar video. Bremañ e welit moarvat bruderezh evit kejañ gant merc'hed koant, evit c'hoari poker pe c'hoari brezel : klikit war ar ront gwer gant ur bir gwenn evit lañsañ ar video da vat.\nMa 'vez skrivet "Buffering" e talvez emañ ar video o kargañ. Gwelloc'h eo deoc'h chom a-sav gant al lenn en ur c'hortoz 'vefe karget mat. Ma chom stanket ar video eo kenkoulz deoc'h adlañsañ ar bajenn hag adkregiñ.\nGant megavideo e vez difennet sellet ouzhpenn 72 vunutenn. Ur wech bet sellet kement e vo ret deoc'h gortoz ur frapadig evit gellout kenderc'hel (60 munutenn dre vras).\nEvit sellet war ar skramm a-bezh, klikañ war ar pevar bir war tu-dehou ar video.\nM'ho peus kudennoù gant an doare-se d'ober e c'hellit skrivañ deomp, pe klask gant an eil doare...\nEn ur bellgargañ, gant RapidShare :\nGant an doare-se d'ober 'vo enrollet ar fichennaoueg war ho urzhiataer. Ne vo tu kregiñ da sellet ar rann nemet pa 'vo pellgarget da vat (seul vrasoc'h tizh ho rouedad internet, seul verroc'h an amzer pellgargañ). Setu ur skouer gant ul lodenn eus rann kentañ Misfits (ur profig a-raok warc'hoazh !) :\nKlikit war ar bouton "pellgargañ", digeriñ a raio ur bajenn RapidShare evel houmañ :\nKlikit war "DOWNLOAD" (pellgargañ) e-kreiz ar bajenn, e gwer. Sañset e krogo diouzhtu ar bellgargadenn hag e vo tu deoc'h sellet neuze gant sikour ul lenner videoioù (QuickTime, VLC, WindowsMediaPlayer,...).\nSetu, 'michañs eo sklaer a-walc'h ! Ma ne 'ya ket en-dro al liammoù, trugarez da gelaouiñ ac'hanomp ar buanañ ar gwellañ, en ur skrivañ da anteamistits@gmail.com 'vit ma c'hellfemp renkañ an traoù !\nPlijadur deoc'h bremañ !\nPublié dans Sikour\n« Shameless e brezhoneg... Misfits - K01R01 »


“Bugale o seier kein” : ur film diwar-benn tonkad bugale prizonidi politikel Euskadi – Dispak\nPublished on 03/12/2018 24/08/2020 by Gael Roblin\nUr Handitan zo un abadenn produet ha skignet gant Euskal Telebista (EITB). Un abadenn euskarek sizhuniek lusket gant Xabier Madariaga an hini eo. Alies e laka ar gaoz war demoù direnkus evit kevredigezh Euskal Herria evel ar vugale gwallgaset gant beleien, an alkoolegezh, ar feulster gouzañvet gant ar merc’hed, an etrerevelezh. “En dourioù don” a c’hellfe bezañ troidigezh titl an abadenn.\nKrouet e 2015 eo deuet da vezañ unan eus abadennoù brudetañ ar chadenn skinwel. E miz Genver 2018 e oa bet skignet un abadenn gouestlet da vugale ar brizonidi bolitikel anvet “Mutxiladun Haurren” (bugale o seier kein). Ouzhpenn 100 000 a dud o doa sellet ouzh an abadenn war-eeun. Ar wech kentañ e oa d’ar skinwel renet gant gouarnamant kumuniezh emren Euskadi lakaat ar gaoz war tonkad bugale an doullbac’hidi abaoe arsav-brezel ETA.\n284 anezho zo c’hoazh dasparzhet e 65 prizon etre Spagn ha Frañs hiziv. Nebeut-tre zo bac’het tost d’o ziegezh evel ma vefe dleet evit doujañ da lezennoù Europa. Gouez da Etxerat ur gevredigezh a ra war-dro o gwirioù ez eus 185 prizoniad·ez (66 %) bac’het en ul lec’h zo etre 600 ha 1100 km eus Euskal Herria, 70 (23,60 %) etre 400 ha 590 km ha 29 (10,40 %) etre 100 ha 390 km. Div vaouez zo er mare mañ da skouer e toull-bac’h ar merc’hed e Roazhon, kondaonet ma’z int bet evit bezañ kemeret perzh e stourm an aozadur armet dispac’hel ETA.\n“Mutxiladun Haurren” gant istitloù brezhonek\nA-drugarez d’al lec’hienn anvet Amara e c’hellomp kinnig deoc’h sellet ouzh “Mutxiladun Haurren” gant istitloù brezhonek. Ur benveg nevez dibar eo evit istitlañ e n’eus forzh peseurt yezh. An diellfilm kentañ istitlet e brezhoneg dre hanterouriezh Amara an hini eo. Moarvat e vo re all. Pep hini a c’hell pleustriñ, n’eus ket ezhomm bezañ a-vicher. Un doare simpl ha digoust da ledanaat plas hor yezh dre ar genrouedad hag ar filmoù eo.\nUn hir a veaj e kompagnunezh Xabier Madariaga ha Gari, ur paotrig zo e dud en toull-bac’h hag a zo o chom gant e dud kozh el lodenn eus ar vro dindan beli Frañs, a vo tu deoc’h ober e-pad 55 mn betek Cadiz. Diaes e vo deoc’h chom diseblant ouzh tonkad ha buhez Gari, Haizea, Maddi, Hize, Male hag ar re all, bugale a zo o mamm pe o zad, pe an daou, en toull-bac’h evit pell. Ar filmaozour en deus roet ar gaoz ivez d’o skolaerezed, tud-kozh, tud evit ma c’hellfemp kompren efed kriz an toull-bac’h war ar gevredigezh a-bezh.\nD’an 12 a viz Genver e tibuno c’hoazh Euskariz e Baiona ha Bilbo evit embann o c’hoant da welet o c’henvroidi hag o c’henvroadezed bac’het da zistreiñ d’o bro.\nMard eo re vihan ar skramm gant an istitloù tremenit dre aze evit adkavout ar video war ur skramm bras ha dibabit en traoñ “toggle full screen“\nStourmer evit Breizh dieub ha sokialour, kenurzhier sevenadurel e Ti ar Vro Gwengamp.\nEtrebroadel, Kevredigezh / Sokialamnistia osoa, Bagoaz, Bro Euskal, distaoliadeg, EITB, EITB1, ETA, Etxerat, Euskadi, Euskal Herria, Euskal presoak, Mutxiladun Haurren, prizonidi euskadi, Ur Handitan, Xabier Madariaga\nPrevious Previous post: Ur gartenn graet evit anavezout Roazhon dreist d’ar bevennoù\nNext Next post: Frond Iraq, ur romant skeudennet hag un heuliad-treset


Frank Vincent Zappa (21 a viz Kerzu 1940 - 4 a viz Kerzu 1993) a oa ur soner rock, ur sonaozer, sevener ha flemmataer eus ar Stadoù-Unanet. En e 33 bloaz a sonerezh e voe Zappa unan eus sonerien-sonaozerien strujusañ eus e vare gant ouzhpenn 60 a bladenn enrollet gantañ en e vuhez, pep pladenn o vezañ graet pladennoù dibar diouto. Ouzhpenn-se e oa ur gitarour-tredan brudet hag ur produer prederiet ha gouiziek, hag a enrollas holl e bladennoù war-lerc'h 1966.\nFrank Zappa en un abadenn e Norway e 1977\n1 E damm buhez\n5.1 da sevener\n5.2 Da saver a-fed ar sonerezh\nE damm buhezAozañ\nGanet eo bet e Baltimore ( e Maryland). Savet eo bet e Kalifornia. Levezonet eo bet gant sonerien penn a-raok evel Edgar Varèse hag Igor Stravinsky ha strolladoù karter rhythm and blues.\nGoude ur reuz berr a-walc'h evel kaner micherel (enrollet eo e Memories Of El Monte marvnad gant ar Penguins) ez a Zappa da ezel a-barzh ur strollad karter da c'hitarour. Diwezhatoc'hik en deus roet Mother da anv ar strollad.\nSinet e oa bet ar Mothers gant ar produer Tom Wilson, hag embannet war-lerc'h an albom doubl Freak Out (1966). An daou Absolutely Free ha Lumpy Gravy a zo embannet er bloaz war-lerc'h. Enrollañ a ra Zappa ivez Wer're Only In It For The Money, ur flemmgan chourrik a-enep ar flower power met ivez eus an doare da vevañ er Stadoù Unanet, luadennet eo Sgt. Pepper's Lonely Hearts Club Band (Beatles) gant pajenn gentañ ar levr, lakaet 'z eus bet legumajoù e-lec'h ar bleunioù.\nGoude kalz albomoù gant ar Mothers, da lâret eo Cruising With Ruben & The Jets gant ur stil doo-wop, ec'h embann Hots Rats un albom solo gant binviji nemetken e-lec'h ma vez santet ur stumm-soniñ levezonet gant ar free jazz, kenkoulz hag un albom bet enrollet dirak an arvesterien e-barzh ar Fillmore East, perzh en do John Lennon e-barzh (ha pa na ve ket skrivet kement-se war an disk). Delc'her a ra da embann forzh pegement e-pad ar bloavezhioù 1970, na kaerat albom Once Size Fits All hag Apostrophe hag all tout, gant sonerien all e-barzh ar Mothers.\nGoude un troc'h e teu Zappa en-dro ha kalz eus e labour a-ziagent zo levezonet gant ar sinklaouier implijet gantañ evit sevel ha mestroniañ a ra teknikoù studio evit ober efejoù gant binviji difer. Ha dont a ra e labour da vezañ mui-oc'h-mui politik, dre ober goap eus an delevañjelisted ha deus ar gostesenn republikan e-barzh ar Stadoù-Unanet.\nE penn kentañ ar bloavezhioù 1990 en em ro Zappa penn-kil-ha-troad da labourioù laz-seniñ hà gant ar c'hlaouier. E 1992 eo diouganet dezhañ krign-bev ar prostat, sed pezh a gaso anezhañ d'an anaon pelloc'h d'ar 4 a viz Kerzu 1993. E droiad-soniñ diwezhañ gant ur strollad rock zo e 1988, un teskad 12 muzisian, goulenn a ra digante gouzout 100 kanaouenn (an darn vrasañ savet gant Zappa e-unan), met mont a raent kuit an eil war-lerc'h egile abalamour d'an dizemglev savet etreze ha Zappa, kement-se a-raok fin an droiad. Bezañ zo memes tra euzoutañ e-barzh an albomoù The Best Band You Never Heard In Your Life (sed kanaouennoù gant liv ar politikerezh warne, hag eilkanajoù muzik film., Make A Jazz Noise Here (peurliesañ kanaouennoù gant binviji nemetken ha dre arnodenniñ) hà Broadway The Hard Way (kanaouennoù nevez), hag evit kanaouennoù zo war You Can't Do That On Stage Anymore Volume 6.\nSammet eo Frank Zappa gant krign-bev ar prostat d'an oad a 53 bloaz. Peuzkent e varve reas war-dro politik ar c'hultur tchek diwar het Václav Havel.\nLakaet e oa bet Zappa e-barzh ar Rock 'n' Roll Hall of Fame e 1995.\nUn asteroidenn zo bet anvet (3834) Zappafrank ivez.\nDownload sample of "Hungry Freaks, Daddy" from Freak Out (titouroù war an teul) — selaou (beta)\nDownload sample of "What's the Ugliest Part of Your Body?" from We're Only in It for the Money (titouroù war an teul) — selaou (beta)\nDownload sample of "Bobby Brown Goes Down" from Sheik Yerbouti (titouroù war an teul) — selaou (beta)\nTrue Story of Frank Zappa's 200 Motels, The (1988) (Video)\nAmazing Mr. Bickford, The (1987)\nDoes Humor Belong in Music? (1985) (Video)\nVideo from Hell (1985) (Video)\nDub Room Special, The (1984) (Video)\nDa saver a-fed ar sonerezhAozañ\nY tu mamá también (2001) (chanson)\n« Duckman » (1994) (série TV)\nThe Real Frank Zappa Book, Frank Zappa (Poseidon, 1989)\nZappa : Electric Don Quixote, Neil Slaven ( Omnibus, 1996)\nFrank Zappa, La Parade de l'Homme-Wazoo, Guy Darol (Le Castor\nThe Complete Guide To The Music Of Frank Zappa, Ben Watson\nZappa de Z à A, Guy Darol et Dominique Jeunot (Le Castor\nAstral, 2000 ; 2005)\nFrank Zappa et les Mères de l'Invention, Christophe Delbrouck\n(Le Castor Astral, 2003)\nFrank Zappa, l'Amérique en Déshabillé, Guy Darol (Le Castor\nFrank Zappa/One Size Fits All/Cosmogonie du Sofa (Le Mot et le Reste, 2008)\nFrank Zappa (Le Castor Astral/Castor Music, 2009)\nFrank The Dancing Fool on Singing Fool\nZappa Wiki Jawaka - a wiki dedicated to FZ\nAdtapet diwar « https://br.wikipedia.org/w/index.php?title=Frank_Zappa&oldid=1903989 »\nDernière modification le 1 Mez 2021, à 19:29\nKemmoù diwezhañ degaset d'ar bajenn-mañ d'an 1 Mez 2021, da 19:29.


Blitzkrieg (heuliad c'hoari video) - Wikipedia\nBlitzkrieg (heuliad c'hoari video)\nStrategiezh ar Blitzkrieg\nBlitzkrieg a zo ur c'hoari video strategiezh diazezet war darvoudoù an Eil Brezel-bed. Anv ar c'hoari a zo bet awenet gant anv ar strategiezh brezel Blitzkrieg.\nDre hanterenn ar c'hoari e c'haller evel c'hoarier dont da vezañ un ofiser penn e-pad emgannioù brudet an Eil Brezel-bed war tachennoù-brezel Europa hag Afrika an norzh. E toare an heuliad c'hoarioù Sudden Strike, Blitzkrieg a vez dedennet muioc'h gant an emgannioù e-serr ar sell sevel bazennoù.\nAn heuliad c'hoarioù Blitzkrieg a implij ar sistem enep kopiañ StarForce. Blitzkrieg Anthology ne implij ket ar sistem-se.\n2 Strategiezh bras-niver\n3 Heuliad c'hoarioù\nAn aergelc'h a zo unan adsavet ar gwirañ ouzh hini ar mare. An tresoù 3-ment gwirvoudel a gemer e gont ar c'houlzioù-amzer, ar zonennoù hin hag ar barradoù amzer a c'hell bezañ un enebour da strategiezh ar c'hoarier. Korventennoù-erc'h pe korventennoù-traezh a lakaa ar c'hirri-nij da vezañ stanket ouzh an douar neuze ne vez ket an tu d'ar c'hoarier da gaout sikour bombezadegoù war e enebourien. Ar gwad a c'hell bezañ tennet evit ma vefe nebeutoc'h a feulster er c'hoari.\nKanolierezh Alaman, Nebelwerfer\nEr c'hoari e adkaver 350 unvezh hag objedoù istorel disheñvel. Ar c'hoarier a c'hell sevel pontoù evit tremen ar stêrioù, an tu a zo gant an ijinourien da sevel fozioù-difenn, da blantañ minennoù enep troadegiezh pe enep tankoù, an tu a zo ivez da zresañ ar c'harbedoù pe da bareañ an unvezhioù troadegiezh.\nPep unvezh eus un nasion a gomz e yezh orin evit bezañ gwiroc'h.\nStrategiezh bras-niver[kemmañ | kemmañ ar vammenn]\nN'eus ket ur sell teknikel war an danvezioù diazez, nemet ar mirlec'hioù a c'hell bezañ prizoniet pa vezont kavet war an dachenn emgann. A-vras e vez kavet an tu da zistruj pep tra war ar gartenn, memes ar savadurioù pe ar pontoù. Ar c'hoadeier a c'hell bezañ riset dre ar c'harbedoù pe c'hoazh ar ganolierezh.\nImplij ar ganolierezh hag an tankoù a zo hollbouezus evit trec'hiñ an enebourien. Ar soudarded mailh-tennerien a vez kaset evit ensellañ an tachennoù dindan krabannoù an enebourien, ar re-se a vlein ar ganolierezh en e dennoù. Gellout a reont ivez lazhañ bourzhiadoù ar c'hanolioù enebour.\nGant ar c'hoari e vez un embanner kartennoù evit sikour ar c'hoarierien da sevel kartennoù hag unvezhioù nevez.\nHeuliad c'hoarioù[kemmañ | kemmañ ar vammenn]\nStudio c'hoarioù La Plata\nAdtapet diwar « https://br.wikipedia.org/w/index.php?title=Blitzkrieg_(heuliad_c%27hoari_video)&oldid=1826722 »\nKemmoù diwezhañ degaset d'ar bajenn-mañ d'an 22 Gen 2019, da 21:04.


Pajenn:Le Gonidec - Bibl Santel pe Levr ar Skritur Sakr, eil levr.djvu/391 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/391\nc’halir a dléann da éva ? Hî a lavaraz : Nî a hell.\n23. Hén̄ a lavaraz d’ézhô : Éva a réod évit-gwîr va c’halir : hôgen azéza war va zourn déou pé war va zourn kleiz, né két mé a dlé rei ann dra-zé d’é-hoc’h, hôgen d’ar ré évit péré eo aozet gan̄t va Zâd.\n24. Ha pa oé klévet kémen̄t-sé, ann dek all a vuanékéaz oc’h ann daou vreûr.\n25. Hôgen Jézuz hô c’halvaz étrézég enn-han̄, hag a lavaraz : Gouzoud a rît pénaoz pennou ann dudou a aotrouni anézho : ha penaoz ar ré vrasa a ziskouéz hô galloud war-n-ézhô.\n26. Na vézô kéd ével-sé étré-z hoc’h : hôgen piou-bennâg a fellô d’ézhan béza brasoc’h étré-z-hoc’h, ra vézô goâz d’é-hoc’h.\n27. Ha piou-bennâg a fellô d’ézhan̄ béza ar c’hen̄ta ac’hanôc’h, ra vézô sklâf d’é-hoc’h.\n28. É-c’hîz n’eo kéd deûet Mâb ann dén évit béza servichet, hôgen évit servicha, hag évit rei hé vuez évid dasprénadurez kalz a dûd.\n29. Ha pa’z éjon̄t-kuîd euz a Jériko, éz éaz kalz a dud war hé lerc’h.\n90. Ha chétu daou zall péré a ioa azézed war ann hen̄t a glevaz pénaoz é tréméné Jézuz : hag en em lékéjon̄d da c’harmi, ô lavarout : Aotrou, Mâb David, az péz truez ouz-omp.\n31. Hôgen ar bobl a grôzé anézhô évid hô lakaad da dével. Hag hî a c’harmé kréoc’h, ô lavarout : Aotrou, Mâb David, az péz truez ouz-omp.\n32. Ha Jézuz a arzaoaz, hô c’halvaz, hag a lavaraz d’ézhô : Pétrâ a fell d’é-hoc’h a rafenn évid-hoc’h ?\n33. Hag é léverjon̄d d’ézhan̄ : Aotrou, digor hon daou-lagad d’é-omp.\n34. Ha Jézuz ô kaout truez out-hô, a lékéaz hé zourn war hô daoulagad. Ha râk-tâl é wéljon̄t, hag éz éjon̄t war hé lerc’h.\n1. Ha pa dôstajon̄d oud Jéruzalem, ha pa oan̄d deûed da Vétfajé, tôst da vénez Olived, neûzé Jézuz a gasaz daou ziskibl,\n2. O lavaroud d’ézhô : îd d’ar vourc’h a zô râg-énep d’é-hoc’h, ha kerken̄t é kéfot eunn azénez stag, hag eunn azen bihan gan̄t-hi : distagit-hi, ha digasit-hi d’in.\n3. Ha ma lavar eur ré eunn dra-bennâg d’é-hoc’h, livirit pénaoz ann Aotrou en deûz ézomm anézhô ; ha rak-tâl hô laoskô da von̄t.\n4. Hôgen kémen̄t-sé holl a zô c’hoarvézet, évit ma vijé sévénet geriou ar Profed péhini en deûz lavaret :\n5. Livirid da verc’h Sion : Chétu da Roué kûn̄ a zeû d’az kavout, azézet war eunn azénez, ha war azen bihan ann hini a zô dindân ar iéô.\n6. Hogen ann diskibled a ieaz, hag a réaz ével m’en doa gourc’hémenned d’ézhô.\n7. Hag é tigaschon̄d ann azénez, hag ann azen bihan : hag é lékéjon̄d hô diḻad war-n-ézhô ; hag é réjon̄d d’ézhan̄ azéza war-n-ézhi.\n8. Hôgen eul lôd brâz a dûd a skiñaz hô diḻad war ann hen̄t ; lôd all a drouc’hé skourrou gwéz, ha hô skiñé war ann hen̄t.\n9. Hag ar bobl, ken ar ré a ioa a-raok, ken ar ré a ioa adrén̄, a c’harmé, ô lavarout : Hosanna da Vâb David : benniget ra vézô ann hini a zeû enn hanô ann Aotrou : Hosanna enn uc’héla eûz ann én̄vou.\n10. Ha pa oé éat é Jéruzalem, holl dud kéar a oé strafiḻet, hag é lavaren̄t : Piou eo hé-man̄ ?\n11. Hôgen ar ré a ioa gan̄t-han̄ a lavaré : Profed Jézuz eo euz Nazaret é Galiléa.\n12. Ha Jézuz a iéaz é templ Doué, hag a gasaz er-méaz ar ré holl a werzé pé a bréné enn templ ; hag é tiskaraz toliou ar varc’hadourien arc’han̄t, ha kadoriou ar varc’hadourien koulmed.\n13. Hag é lavaraz d’ézhô : Skrived eo : Va zî a vézô galvet ti ar béden : hôgen c’houi hoc’h eûz gréad anézhan̄ eur c’héô laéroun.\n14. Hag é teûaz tûd dall ha tûd kamm d’hé gavoud enn templ, hag é iac’héaz anézhô.\n15. Hôgen pa wélaz Prin̄sed ar vé-\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/391&oldid=154839 »\nKemmoù diwezhañ degaset d'ar bajenn-mañ d'an 20 Her 2019, da 12:28.


Pajenn:Sales - Introduction d’ar Vuez devot.djvu/287 - Wikimammenn\nPajenn:Sales - Introduction d’ar Vuez devot.djvu/287\nguir e cousgoude penaus d’an deiziou brassa eus a binigen e c’hallet e implija gant avis ur c’honfessour prudant.\nPeb-unan a dle quemeret amser en nos da gousquet hervez e gomplexion, quement evel a so requis dezàn evit beza dihun ha vigilant mat en deiz da ober e zever ; hac ec’his ma teu ar Scritur sacr e naouspet-fæçon ; hac an exempl eus ar Sent couls hac ar ræson natural da recommandi deomp cals ar mintin evel ar guella hac ar profitapla pouent eus hon devez, hac ec’his ma ze galvet hor Salver e-hunan ar sao-heaul, hac at Verc’hes ar Goulaoui-deiz ; me a soinch din ez eo ur sourci vertuzus mont abret en noz da gousquet evit gallout dihuna ha sevel mintin mad : certenamant ar poent-mâ eus an deiz eo as graciussa, an douça hac an diambarasseta amser ; al laboucet memes a zeu d’ar poenr-mâ d’hon excita da ziuna ha da sevel evit meuli Doue ganto, en hevelep-fæçon ma servich ar sevel mintin ha d’ar yec’het ha d’ar santelez.\nBalaam pignet var e asennes a yea da gaout Balac ; mæs evel n’en devoa quet un intention vad, an Eal er guedas var an hent gant ur c’hleze en e zourn evit e laza : an asennes pehini a vele an Eal, en em arretas a ben teir gueich hep fallout dezi avanç mui: Balaam er memes amser a scoe gantî cruelamant a daoliou baz evit ober dezi avanç\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/287&oldid=102720 »\nKemmoù diwezhañ degaset d'ar bajenn-mañ d'an 6 Mez 2017, da 18:23.


Ariosto, poltredet gant Tizian\nAriosto, en un daolenn Madonna gant ar sent Jozeb, Yann, Catarina Sienna, Loeiz Toloza ha Lodovico Ariosto, gant Vincenzo Catena, 1512, Berlin\nLudovico Ariosto, ganet d'an 8 a viz Gwengolo 1474 e Reggio Emilia, ha marvet d'ar 6 a viz Gouhere 1533 e Ferrara, a oa ur barzh italianek, brudet evel oberour ar meurgan Orlando furioso. Alfonso Iañ d'Este, dug Ferrara, a oa e warezour.\n3.1 Troidigezhioù e galleg\nA renk uhel e oa e dud, met dibeadra a-walc'h. Un deskadurezh vat en doa nemet keuz en doa ne ouie ket gregach (tre evel Macchiavelli). Abred e rankas ober war-dro deskadurezh e vreudeur ha c'hoarezed ha n'hallas ket tremen kement a amzer ha ma karje bezañ graet o studiañ hag o skrivañ barzhoniezh.\nEn 1504 e krogas da labourat evit ar c'hardinal Ippolito d'Este, mab da dug Ferrara, ha meur a gannadiezh a reas davet ar pab Jul II. Ne fellas ket dezhañ heuilhañ e vestr da Hungaria avat, ha servij a reas e vreur Alfonso d'Este, dug Ferrara, neuze. Roet e voe dezhañ ar garg a c'houarnour e Garfagnana, ur c'hornad meneziek eus Toskana, a oa etre daouarn forbaned ha laeron. En em dennañ a reas mat eus e labour, ha mont neuze war e leve gant e serc'h hag e vab da Ferrara, ma weler e di c'hoazh.\nAn ti ma voe ganet Ariosto\nA-hed e vuhez kargad ne ehanas ket Ariosto da labourat war e bennoberenn Orlando furioso, ur barodienn soutil eus ar barzhonegoù marc'heien, kinniget evel un heuliad da oberenn Matteo Maria Boiardo, Orlando Innamorato.\nTeir c'haoz veur zo enni:\nar brezel etre Karl Veur hag ar Sarazined,\nfollentez Orlando (Rollant, niz Karl Veur) a zo orgedet ouzh Angelica,\nkarantezioù Roger ha Bradamante, hendadoù ijinet d'an Tiegezh Este, hag o eured .\n46 kan zo el levr, anezho gwerzennoù bodet e pozioù eizh gwerzenn (stanza), ha mesket enne kriz ha fentus, dave enne da sevenadur Europa, adalek Homeros betek romantoù ar Grennamzer.\nEn 1516 e voe graet an embannadur kentañ, 40 kan ennañ, met ne baouezas ket da labourat war e skrid, hag e 1532 e voe un embannadur kresket gant 46 kan.\nTroidigezhioù e galleg[kemmañ | kemmañ ar vammenn]\nNe veneger nemet an embannadurioù divyezhek, abalamour m'emañ ar skrid er yezh orin e-barzh. Ar re c'hallek en o hed a gavor er wikipedia gallek.\nMeur a embannadur gallek e komz-plaen zo bet adal ar XVIvet kantved.\nRoland furieux, embannadur divyezhek gant André Rochon, 4 levrenn, Les Belles Lettres, 1998-2002.\nMichel Orcel, Le statut de la fureur et A propos d'un tercet de l'Arioste in Italie obscure, Belin, Paris, 2001.\n(fr) Les éditions illustrées du Roland furieux\nOberennoù gant Ludovico Ariosto e Project Gutenberg\nAdtapet diwar « https://br.wikipedia.org/w/index.php?title=Ludovico_Ariosto&oldid=1988930 »\nKemmoù diwezhañ degaset d'ar bajenn-mañ d'an 27 Ebr 2022, da 07:36.


Pajenn:Morvan - Buez ar Zent, 1894.djvu/796 - Wikimammenn\nPajenn:Morvan - Buez ar Zent, 1894.djvu/796\n23 a viz Du\nsant klemant, pab ha merzer\nann trede var ’nn ugent a viz du\nAr zant-ma a ioa ganet e Rom, hag a oue gounezet d’ar feiz gant ann ebestel sant Per ha sant Paol. Goudeze e sikouraz sant Paol da brezeg ann Aviel, ha sant Per da c’houarn ann Iliz, hag ann daou abostol-ma a oue ato leun a istim evithan. Sant Paol a gomz anezhan enn unan euz he liziri, hag a lavar oa skrivet he hano var al levr a vuez. Pe seurt meuleudi a c’houfe beza kaeroc’h eged hounnez ?\nGoude merzerenti ar pab sant Klet, Klemant a oue choazet evit delc’her he blas, evel ann dina euz a eur garg ken huel. Neuze e poaniaz muioc’h eget biskoaz da gelenn ann dud fidel, a bell hag a dost, ha da skleraat sperejou ar baianed. Kristenien Korinth n’en em glevent ket, eunn tachad a ioa ; diou gostezenn a ioa enn ho zouez ; mes ar pab nevez a lakeaz adarre ar peoc’h entrezho dre he furnez hag he zousder.\nLakaat a eure ive meur a baian euz a Rom da zilezel servich ann idolou ; mes evit ann dra-ze e oue diskuillet d’ann impalaer Trajan, hag ann impalaer-ma a reaz he gas kuit euz ar vro. Kaset e oue d’ar C’hersonez enn tu all da Gonstantinopl ha d’ar mor a hanver hirio ar Mor Du. Hogen, eno e kavaz daou vil gristen hag a ioa bet koundaonet da labourat er mengleuziou mein marbr.\nAr gristenien geiz-se a ioa truezuz meurbed ho doare. Goulskoude ar pez a rea muia diezamant d'ezho oa abalamour ma renkent mont da gerc’hat dour da eva varnhed diou leo dioc’h ar vengleuz, ha dougen ann dour-ze var ho diouskoaz.\nKlemant a oue tenereat he galoun o klevet kement all, ha setu hen ha lavaret d’ar gristenien : « — Pedomp evit ma raio Doue enn hor c’henver ar burzud a reaz\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/796&oldid=138040 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/410 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/410\nI. TIMOTEUS, III.\n(8) Me a fell d’in eta e pedfe an dud en pep leac’h, o sevel daouarn pur, hep coler hag hep chican ; (9) hag er memeus doare ive, ma teui ar gragez d’en em gempen gant dillad deread, gant furnez ha gant honestis, n’e ket gant bleo ganset, na gant aour, perlez ha dillad coustus ; (10) mes gant oberou mad, evel ma tere ouz merc’hed hag a ra profession da zervicha Doue. (11) Ra zeui ar vaouez da zelaou ar gelennadurez er silans, gant pep soumission ; (12) rag ne bermettan ket d’ar vaouez kelen, na kemeret otorite var ar goaz ; mes ar silans a dle da zerc’hel. (13) Rag Adam a zo bet great da genta, hag Eva goude-ze. (14) Ha n’e ket Adam a zo bet tromplet ; mes ar vaouez, o veza bet tromplet, a zo bet kwezet er pec’hed. (15) Koulskoude saveteet e vezo o tond da veza mam, mar kendalc’h gant modesti er feiz, er garantez hag er zantelez.\nAR gomz-man a zo gwir : Mar deu unan-benag da c’hoantaad ar garg a eskop, eun oeuvr vad meurbed eo a c’hoanta. (2) Red eo eta da eun eskop beza didamal, pried da eur vreg hep-ken, moderet, leun a evez, renket-mad, prest da zigemer en he di, capabl da gelen ; (3) arabat eo e vez douget d’ar gwin, na ter, na douget d’ar gounid dizhonest, mes dous, aketus da dec’het euz ar c’hannou, hag heb avaristed, (4) eun den hag a c’houarn mad he di, o terc’hel he vugale en doujans, gant pep honestis. (5) Rag mar d’euz unan-benag ha na oar ket gouarn he di he-unan, penaos ec’h hallo hen gouarn Iliz Doue ? (6) Arabat eo e vez nevez convertisset, gant aoun, o veza c’houezet gant an ourgouil, na deufe da gweza e condaonation an diaoul. (7) Red eo ive hen defe testeni vad digant ar re a-ziaveaz, gant aoun ne gwezfe, en dismegans hag en pech an diaoul.\n(8) Er memeus doare, ra vezo an diaconed tud poellec, hep tromplerez ; arabat eo e vent douget d’ar gwin, na d’ar c’hounidegez disleal ; (9) o terc’hel stard myster ar feiz gant eur goustians pur. (10) Ha ra vezo ar re-man, ive eprouvet da genta : ha ma raint neuze ho c’harg, mar d’int didamal. (11) Er memeus doare, ho gragez a dle beza merc’hed a zoare, diwall ouz an drouk-prezegerez, beza fur, ha fidel en pep tra. (12) Ra n’ho devezo an diaconed nemed eur vreg hep-ken,\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/410&oldid=125539 »


Flik ha Folk #7 – Radio Naoned\nFlik ha Folk #7\nSetu hoc’h abadenn muiañ karet, evel-just, Flik-ha-Folk war Radio Kerne-Naoned, an abadenn diwar-benn ar sonerezh folk, blues ha bluegrass.\nAn abadenn-se a vo gouestlet d’ar blues ha dreist-holl da strolladoù blues a vez kavet ‘ba Breizh hag a vo da ziskoachañ ha da selaou outo war leurennoù Breizh un deiz bennak marteze pa vo aet kuit ar sapre Covid-se !\nMa, evit poent, azezit en ho kador rodek muiañ karet. Prest ho tivskouarn ? Deomp de’i neuze !\nFlik ha Folk #4 Bep daou viz e vo lusket an abadenn-mañ gant Laorañs Garcia, a-youl vat e Radio Naoned ! Sonerezh folk, blues, blues grass kinniget gant mousc’hoarzh...\nFlik ha Folk #6 Setu adkroget eo hoc’h abadenn muiañ karet, Flik-ha-Folk war Radio Kerne-Naoned, an abadenn diwar-benn ar sonerezh folk, blues ha bluegrass. Klasket ‘vo, a-hed ar bloaz,...\nRibines Records : OR’L Aozer nozvezhioù PAN-PAN e Naoned, OR’l ‘neus bet tro da bediñ : Tronik Youth, Reno (House of Moda), Paulette Sauvage, Cool Kit, Niv Ast, MontCosmik,...\nAr sonerezh RAP\nTARZH AN NOZ – Merc’her 11/05/2022


Ag er santimanteu a vadeleah a béré é ma læn Calon er Uirhiés glorius Vari aveit omb - Wikimammenn\nAg er santimanteu a vadeleah a béré é ma læn Calon er Uirhiés glorius Vari aveit omb\nJ.-M. Galles, 1829 (p. 304-307)\n◄ Ag er bouvoër en dès er Uirhiés glorius Vari étal en Eutru Doué aveit en dut Ag er santimanteu a vadeleah a béré é ma læn Calon er Uirhiés glorius Vari aveit omb Ni a zeli pedein Mari ►\nAg er bouvoèr en dès er Uirhiés glorius Vari étal en Eulru Doué aveit en dut.\nMARI a zou merh câret en Tad éternel, mam er Mab, pried er Speret-Santel. Comprenet er péh a signifi er honzeu-zé, ha hui a gomprenou péh quer bras é hé fouvoër.\nMerh en Tad éternel, merh hemb couciadur ha parfættoh hé hunan dirac é zeulegat eit ol en dut, er Sænt hac en Ælet assamble, péh pouvoër n’hé dès hi ar é galon !\nEan en dès reit tehi én nean ur bouvoër péhani a zou ingal doh er græceu hemb nombre a ras dehi gùéh aral ar en doar.\nMam de vab Doué deit de vout dén, quer guir èl mé ma hun mameu er-ré en dès hun laqueit ér bed, ne vou hi cheleüet guet hé mab ?\nHi a éel, dré hé fedenneu, ol er péh a éel hé mab a nehou é hunan, revé m’el lar en Tadeu santel ag en Ilis.\nBout én arvar a hi hé dès pouvoër assès étal en Tad éternel eit obtenein demb er græceu necessær, a zou bout én arvar mar dé inouret er vam guet hé mab.\nSalomon a larai de Vethzabée é oai just hé cheleüet guet madeleah, rac ma oai é vam. A éellein a ra Mari, a pe bed aveit omb, receu ur rescond aral én un tribunal é péhani en hé dès peb sort droët.\nA pe oulennamb un dra-benac dré intercession er Sænt, ou haranté aveit Doué, hac hun honfiance én ai a angage Doué d’hun secour ; mæs a pe oulennamb dré intercession Mari, hé rang memb, hé halité a vam de Zoué a gonze aveit omb.\nChouget en dès vennet un Doué memb aboéissein dehi ar en doar. Ag ean en dou bihannoh a vadeleah én hé hevér, bremen a pa en dé aséet étal d’ou én nean.\nEan en dès laqueit étré hé deorn ol é vadeu, ha dré z’hi é en hum blige doh ou accordein demb.\nAnfin, mar éel ur pried câret én ur fæçon tinér guet hé fried, obtenein er péh a gar, Mari, pried er Speret-Santel, a éel tinerrat er pried divin-zé én hun hevér, hac obtenein guet-ou er græceu brassan.\nHa nezé, Doué en dès hi choéget eit bout Rouannés en nean hac en doar. Ean en dès reit enta dehi ur bouvoër jaugeable doh er galité-zé.\nUr Rouannés n’hé devehai meit en hanhue a Rouannés, ma ne éellehai secour er-ré miserable ha gobér ré eurus.\nDoué péhani, dré bedenneu er Sænt, en dès groeit mara ùéh er miracleu brassan, a ean a rehai mui a zifficulté eit gobér er memb miracleu dré beden en hani a zou ou Rouannés.\nGuirhiés beniguet guet en Ælet ha guet en dut, assuret èl ma on ag er bouvoër e hoès dirac Doué, m’hum laca antièremant édan hou protection.\nProtection assuret péhani ne vanq jamæs ; protection ol-buissant doh péhani nitra ne resiste ; protection général péhani n’en dé refuset de hanni.\nCroaidur cablus é quevér me zad, ha péhani dré z’on me hunan ne véritan quet bout cheleüet guet-ou, m’hou choége aveit m’avocadés étal d’ou.\nMam men Doué, pligéet guenoh veil ar me homportemant, réglein me faseu é peb amzér ha partout ; rac partout ne gavér meit dangérieu aveit er horf hac aveit en inean.\nAdtapet diwar « https://br.wikisource.org/w/index.php?title=Ag_er_santimanteu_a_vadeleah_a_béré_é_ma_læn_Calon_er_Uirhiés_glorius_Vari_aveit_omb&oldid=105911 »\nKemmoù diwezhañ degaset d'ar bajenn-mañ d'an 19 Eos 2017, da 10:12.


Kabinda - Wikipedia\nBanniel broadelourien Kabinda\n██ Kabinda (Kongo portugalat)\n██ Republik Kongo\n██ Republik Demokratel Kongo\nKabinda (portugaleg: Cabinda, gwezhall "Kongo portugalat"; Congo Português) zo unan eus proviñsoù Angola, distag diouzh ar peurrest eus ar vro-se hag enklozet etre Republik Kongo en norzh, Republik Demokratel Kongo er su hag er reter hag ar Meurvor Atlantel er c’hornôg. En em astenn a ra war 7 270 km² ha war-dro 716 076 a dud zo o chom enni. Tsiowa (anvet ivez Tchiowa pe Kabinda) eo ar gêr-benn.\nUnan eus trevadennoù Portugal e voe Kabinda e-pad meur a gantved. Er bloavezhioù 1960 e krogas ar stourm evit dizalc’hiezh ar vro. Gant ul luskad anvet Talbenn evit Dizalc'hiezh Enklozadur Kabinda (FLEC), a stourme ouzh arme Portugal, e voe disklêriet dizalc’hiezh ar vro d’ar 1añ a viz Eost 1975. Luiz Branque Franque a voe dilennet da brezidant Republik Kabinda.\nE miz Du 1975 e voe embannet dizalc’hiezh Angola, hag un tammig goude-se, d’ar 4 a viz Genver 1976 e voe aloubet Kabinda gant nerzhioù Luskad ar bobl evit dieubidigezh Angola (MPLA), skoazellet gant soudarded eus Kuba. Rankout a reas ar FLEC mont da guzh er c’hoadoù hag eno e kendalc’has gant e stourm evit disrannañ Kabinda diouzh Angola. Bec'h zo er vro, abalamour ma'z eus tireoul enni. War-dro un drederenn eus tud Kabinda zo repuet e Republik Demokratel Kongo.\nAn darn vrasañ eus tud Kabinda a gomz kongoeg. Anaoudegezh o devez alies eus ar portugaleg, yezh an drevadennerien, hag a-wechoù eus ar galleg, yezh ofisiel ar stadoù amezek.\nLec'hienn Republik Kabinda, en harlu\nCabinda Monde Info\nProviñsoù Bengo · Benguela · Bié · Cabinda · Cuando Cubango · Cuanza Norte · Cuanza Sul · Cunene · Huambo · Huíla · Luanda · Lunda Norte · Lunda Sul · Malanje · Moxico · Namibe · Uíge · Zaire\nAdtapet diwar « https://br.wikipedia.org/w/index.php?title=Kabinda&oldid=1907084 »\nKemmoù diwezhañ degaset d'ar bajenn-mañ d'an 18 Gou 2021, da 19:15.


Pajenn:Le Crom - Buhé er Sænt, 1839.djvu/817 - Wikimammenn\nPajenn:Le Crom - Buhé er Sænt, 1839.djvu/817\n13 AVÉND. --- SANIÉS LUCl, GUÉRfTlÊS IIA MARTIRÉS,\t790 hui guet-n*eign er péh e ellet rein liui-memb d’liou mam, dré er \_ê e huès é Jéstis-Chrouisl? Uoué, dré gonsiderülion eit êr fé-sté, en dès déjagùel-leitd hou muin.Annoncem eraii d‘oh, racmaliuèsconservei houcùérlitaet, é receuehet é Syracuse er glôèr e rnès receuet mc-memb é Cutane. » Luci, accouraget dré er vision-üé, e zas de vbut fermoh hoah ér reso-lution hédoé tiuemèret d'hum gonsacrein de Zoué. Er Suntès, guet ur joévras, e vréhallas hé mam.én ul laret: « Doué, me mam, en dès groeit d’oli ur grxce vras, ha conliance e mèsñe refusehet quet d’eign en huni e houlennan guel-n-oh èn é hanhue, ha péhani e zou rein d’er beurerïon en argouvreu e zestineèoh deign : Ne gonzet mui d’etgn, m'hou pède, a ziméein, ear groeit e mès ro a hùérhtcet. » Eutydij e rescondas en hi dché lausriuel guet-hi pl hèdanné én ur vei huel hug en hi dché groeita nehai er péh hi déhé caret; maes er Suntés e laras penaus, dré hanauedi-gueuh vad ag ergrirce lil doè receuet, é telié renonciein, étré ma vihué, d’eii da'nné-zè en déhé, èn dréspèd dehi, lauiet er marhue guet-hi. Hé niüin, lonchet é hùèlellié resoluliôn quer courajus, e gommanoas gùer-hein hé danné liag e irnpiéas er bris a uchai de soulagcin er beurerion, de zelivrein er brisonnerion hag er gaplivèd, En dényouancq, pèhani e esperé duuéêinde Lucl ha pèhani e oé payan, averlisset □ guement-cé, burn gletnmas tloh lié mam; inaes c liùélet pe-naus er Suntés e relusè absolumaut diméein .dtdiou, drè en despèd en doè, ean e yas d’hi disclyeriein èl crechénés d er goarnour a Sicile, han-huet Pascas. Er goarnour e ordrénus quenléii hi arrestein, hag a pe oé bct degasset dirac-t-ou, ean e ras é bossible eit hi )aquat coutant de sa-ôrcliein d en idolèd. ilxs Luci e rescondas : « ]N'hanalman quin Doué ua-meiL en Doué ol-huissant hag élerncl, de béhani en e mès groeit dèja er sacreüee a me ol madeu, ha ne zesiran meit gobér deliou hoah er sa-crelice a mem buliè. » Pascas c rescondas dehi é telié sentein doh ordrènanceu en Ampeieu-rèd, èl m’er groè ean-memb. « Noz lia dé, e laras er Santés, é ran mè-ditalion ar lèzen Doüc, ha mar clusquei hui pllgein d’en Ampeleurèd, mé, me venne pligein d’em Doué : én intantion-zé c-en e mès consacrct dehou men guérhtset. » 1'lrgoarnour hi outrageas, én ul laret dehi è oé paillardès. < Non pas, e rescondas Luci, hui-è er baillardigueah inemb, a pe gorromplet en ineanneu, u p'oti separetdoh Doué eit ou !aquat de chervige en diaulèd, rac gùel-é guet-n-oh er madeu agèn doar aveit rè en nean. » Pascas c Iaras nezè dehi : t ïouchant ni e hùélou : en lour-inanteue rei d’id cessein en ol discourieu-zé. * — « Er honzeu, cmè Luei, nc van<]ueint (|uet jamms d’en lianie chervige Doué: Jèsus-Clirouist en dès ean promettet, èn ul laret penaus er Sperèd-Santel c gonzou nezé eit-i — i Te grède enta, e laras er juge, éma er Sperèd-Santelcn- om otts\nt Sant Patil, emè er Santés, en dès larcl penaus er ré e gon-duie ur vuhé santel ha pur, e zou tampleu de Zoué, hag er Spcrèd-Santel e ra è zemeurance èn-hai. » — * Mar dé èl-cé é, e laras en ly-land maleurus, me rei ha eonduie én ul léh a zibaudie, eit ma lamou er Sperèd-Santel a han-ous. » — < Er horv n’en dé quet couciet/e res-condas er Saniès,, a pe resiste er volaniè. É contrel, er liontraigne e vou groeil d’eign, e vèritôu'nezè d’eign un douhlc côuron, » Paseas e vena^as goudé-zc er Santès ag en tôurmanteu cruellau, ma ne venné quet aboeissein d’ordrénanceu en Ampeleurèd. Luci e re\nAdtapet diwar « https://br.wikisource.org/w/index.php?title=Pajenn:Le_Crom_-_Buhé_er_Sænt,_1839.djvu/817&oldid=152879 »